
1. Pregătirile în Romănia. 


Gindul de a se pomeni într'un chip vred- 
nic ziua de 2 luhe 1904 cînd se impliniaü 
patru sute de ani de la moartea celui mai 
mare Domn al Rominilor, Stefan-cel-Mare, 
l-a avut intäu d. Spiru Haret, Ministrul 
Instrucției Publice şi al Cultelor. 

La 25 Februar se luaü următoarele mă- 
suri pentru această pomenire : 

În dimineaţa zilei de 2 Iulie trebuia să 
se slujească în toate bisericile parochiale 
din Romănia o panahidä întru «pomenirea 
lui Stefan-Vodä, a căpitanilor şi ostasilor 
“lui căzuţi în lupta pentru apărarea si în- 
tregirea pămîntului romănesc». Mai tirziü 
s'a împărțit preoților o foarte trumoasă ru- 
găciune pentru odihna sufletelor celor po- 
meniti. Cel ce a alcătuit-o e părintele pro- 
fesor Simion Popescu, de loc din Ardeal. 
Sa adaos si un pomelnic al boierilor lui 

Stefan si rudelor lui, întocmit de d. I. Ta- 
noviceanu, profesor la Facultatea de drept 
a Universităţii din Bucureşti si bărbat cu- 
noscut pentru îndeletnicirile sale cu spita 
neamurilor moldoveneşti. 

La panahidă erau îndatorite -să fie de 
faţă şcolile cu steagurile lor, iar, în Bucu- 
reşti si laşi, pe lingă scolile primare, se- 
cundare şi de meşteşuguri, studenții Uni- 
versitätilor. Profesorii erau ţinuţi să vor- 
bească, amintind şi înnălțind faptele marelui 
“străbun. Erau să urmeze recitări de bucăți 
patriotice de către şcolari. 

Cu acest prilej era să se facă, după 
amiazi, împărțirea premiilor la toate şcolile, 
unindu-se astfel cu serbarea religioasă şi 
națională, înnältätoare de inimi, bucuria răs- 
plătinii pentru învăţătură şi bună purtare. 
Vacanţa era prelungită pină la 3 Septembre, 
răminînd astfel de două luni întregi. 

Afară de serbarea din oraşe, trebuia să 
se încerce mai pe urmă alta în sate. Mai 
multe școli sătești erai să se stringă îm- 
preună, pentru pomenire, într'o localitate 
care se numia cen/ru de serbare. 

Peste trei zile ziarul « Voința Naţională» 
tipăria în frunte un articol despre Stefan- 


cel-Mare. Prin el se făcea cunoscută hotă- 


rîrea Ministrului, Se adăugea că el însăr- 
cinase pe d. I. Bogdan, profesor de filo- 
logia slavă la Universitatea din Bucureşti, 
să caute, să strîingä la un loc si să tipă- 
rească, în slavoneşte — aşa cum se scriaü 
pe vremea aceia hotäririle Domnilor noştri 
— şi în romäneste, toate actele pornite, în 
„cursul unei Domnii de cincizeci de ani 
aproape, de la Ştefan-cel-Mare, si că acel 
care scrie aceste rînduri fusese rugat să 
scrie o Istorie a lui Ștefan, cuprinzind po- 


vestirea întreagă a faptelor lui, în așa fel 


încît so poată înțelege orice om deştept 
şi care ar fi trecut prin şcoli. 

Celelalte ziare, pind samă mai mult de 
împărțirea locuitorilor terit în partide po- 
ltice decît de conştiinţa si dragostea care 
trebuie să-i lege împreună, făcînd din ei 
un popor luminat si puternic, n'aă sprijinit 
şi răspîndit după cuviință planul patriotic 
al Ministrului. | 


Din partea ei, lumea din oraşe nu s'a ară- 


tat dintru întăit încălzită de ideia pomenirii 

lui Stefan. Nicăiri nu s'au făcut societăți pen- 
_tru pregătirea eï aşa cum se cuvenia, ci sa 
aşteptat ca totul să plece de la Guvern. 
care avuse gîndul acesta plin de evlavie. 
Numai Consiliul comunal din Dorohoi s'a 
adunat încă de la 30 Mart șia însărcinat 
pe primar să se îngrijească de o cît mai 
frumoasă serbare. Hotärîrea Consiliului adu- 
cea înnainte îndreptăţirea că Dorohoienii 
«sînt vecini nemijlociţi cu pămîntul în care 
zac rămăşiţele gloriosului viteaz», adecă 
Bucovina austriacă. sira 
La 20 April, Ministeriul se îndreptă că- 
tre Comuna Bucureşti si Judeţul Ilfov, ru- 
gîndu-le să ajute, bäneste si prin alte mij- 
loace, izbînda serbărilor ce erau să se des- 
făşoare la Bucureşti. A doua zi o circulară 
a Ministeriului cerea un sprijin asămănător . 
pentru desävirsirea serbărilor din județe. 
Comitete se alcătuiseră în deosebitele 
resedinte de judeţ pentru pregătirea pome- 
nirii. Ele cuprindeau directori, profesori, 
institutori, revisori si mai multe persoane 
care erau potrivite pentru aceasta, fie prin 
locul ce ocupaü, fie prin tragerea de inimă 
ce erati obişnuite să arăte pentru înnaltele 

scopuri ale neamului. De la aceste comi- 
tete au plecat apeluri şi manifeste către 
locuitorii oraşelor, precum si programe ale 
serbărilor, care au fost supuse spre încu- 
viințare  Ministeriului. Unele din comitete 
aii cheltuit multă sireuință si aü dat dovadă 
de pricepere. Altele şi-au înțeles une ori 
greşit menirea, si întruna din resedintele 
de județe se prevedea în program «def- 
larea tuturor şcoalelor înnaintea comitetului, 
în faţa grădinii publice». 


În Mart sa propus Ministeriului să tre- 
zească în Capitala ţerii amintirea lui Ste- 
fan-cel-Mare printrun cortegiu sau alai 
„istoric, cum se obisnuieste prin alte părți, 
căci ceia ce se vede aievea rămîne mai 
bine în minte decit ceia ce se află numai 
prin. cuvinte. spuse — pe care cei mai multi 
nu le aud, sai prin cuvinte scrise —, pe 
care cei mai multi nu le cetesc. Propu- 
nerea a fost primită în April. Ștefan însuşi 
trebuia să se înfätiseze călare în fruntea 
îz oştii sale, şi avînd lingă dinsul pe viteazul 
Domn muntean Vlad Ţepeş, care, dacă i-a 
fost une ori duşman, i-a fost, si la sfârşit, 

un cinstit și bun tovarăș, si a murit luptind 
în frățească înțelegere cu Stefan însuşi 
pentru mintuirea si binele neamului nostru - 
si al creştinătăţii întregi. 

Era vorba întăi ca acest alaiü istoric 
să fie alcătuit din terani din toate Tinu- 
turile Moldovei, care ar fi trimes fiecare un 
număr de flăcăi în portul obişnuit prin 
partea locului. Bucovinenii ar. fi fost să se 
amestece şi ei în rîndurile teränesti de as- 
tăzi, menite să infätiseze trecutul. În felul 
acesta, din toate locurile unde său purtat 
luptele si s'au înnältat bisericile, mănăsti- 
rile marelui Voevod ar fi venit urmaşi ai 
celor prin cari, în acea vreme depărtată, - 
sau cîştigat biruințile ce au asigurat, înte- 
meiat şi aurit de razele gloriei ţara îngustă 
a Moldovei, neamul întins al Romiînilor. 

Dar mijloacele ce se dăduse din bud- 
getul extraordinar pentru pomenirea. lui 
Stefan eraă prea puţine ca să se poată 


înjgheba această ceată aleasă si felurită. 


La 12 Mau, Ministerul de Instrucție cerea 
celui de Război cite optsprezece terani 
din fiecare Tinut moldovenesc. Spre sfîrşitul 


“lui lume se primi ideia de a întrebuința 

în alaiü călăraşi cu schimbul, din regimentul 
3, aflător în Bucureşti. 

Costumele căpeteniilor fură desemnate de 
pictorul Costin Petrescu, după puţinele măr- 
turii despre vechiul nostru port ostăşesc si 
după ştirile bogate ce se au asupra ves- 
mîntului de luptă obișnuit la popoarele cres- 
tine din vecinătate : Unguri si Poloni. Stefan 
rămase să apară intro hlamidă ca aceia 


care-i acopere trupul în zugrăveala alipită 


la Evangheha din Voroneţ. Pentru Vlad 
Ţepeş era portretul din Ambras (lingă In- 
nsbruck, în Tirol), unde el purta o căciu- 
lţă de catifea încunjurată jos cu mărgări- 
tare şi o haină cu blană pe umeri şi nas- 
tură mari cu pietre scumpe. încheind-o la 
piept. Tot d. Costin Petrescu fu însărcinat 
împreună cu un ofițer al regimentului să 
pregătească pe călăraşi pentru defilare. 
Încă din April comitetul serbărilor din 
„ laşi se hotări a da şi vechiului oraş unde 
Stefan înnältase biserica frumoasă a Stîn- 
tului Nicolae, capitalei moldoveneşti în care 
el e înfățișat în bronzul unei statui călări, 
priveliștea teranilor luptători si strälucitilor 
boieri din zilele de la Bara și Podul-Înnalt. 

Planul, costumele si armele fură imitate 
după cele de la Bucureşti. 

Lucrul acestora se făcu foarte ieften, 
intrebuintindu-se la el elevii școlilor de me- 
serii. şi elevele şcolilor profesionale de fete. 
Din silintele lor bucuroase răsăriră topoare, 
săbii, ghioage, mantii, scurteici tärcate, 
cum nu se poate mai cinstit si mai bine 
făcute. Vesmintele boierilor, căpitanilor, co- 
pulor de casă care trebuiaü să scînteie în. 
București la soarele învietor al zilei de 2 
lue sînt adevărate şi trainice lucruri scumpe, 
care au îmbogăţit pe urmă vesmintäria 
celui d’intäiù Teatru romänesc. În fruntea 
alaiului trebuia să filfiie un steag,, şi se lucrä 
întrun atelier particular însuși prapurul cu 
Sfintul Gheorghe ostasul, dăruit de Stefan 
mănăstirii Zografului din Atos unde se păs- 
trează pănă astăzi. 

Asttel de costume fură făcute şi pentru 
serbarea din Botoșani, care era să stre- 
‘ coare şi ea pe dat ochilor mulțimii 
buciumaşi cu lungile buciume de cireş, sur- 
lari şi trimbitasi urmaţi de ţerani purtind 
vechile arme cu care neamul nostru e de- 

prins din capul locului prin munca rodi- 
toare a pămîntului. 

În sfîrşit vesmintele din Bucureşti fură 
cerute de’nnainte pentru serbarea ce era 
să se facă în Duminecă următoare, la 4 
Julie adecă, în satul Borzesti, din Ținutul 
Bacăului. Aici povestea ce se mai aude 
pănă astăzi, spune că a hoinărit Ştefan în 
zilele sale de copil, invätind la lupte şi ju- 
decînd pe cei de o virstă cu el. Oricum, 
a trebuit să se petreacă aici ceva însemnat 
în viata lui Stefan, vre-o încăierare cu dus- 
manii de peste Milcov, vre-o moarte de 
rudă apropiată, un semn oarecare din ocro- 
tirea sau din pedeapsa ce vine de -sus, 
căci Domnul si fiul säü Alexandru durară la 
Borzesti în 1493 o biserică înnaltă siputernicä 
păstrată pănă astăzi în destul de bună stare. 
Ciţiva buni Romiîni din Bacău se inteleserä 
pentru a strămuta în acest sat serbarea şco- 
lilor oraşului si, pentru a o încunjura de cît 
mai mare strălucire, gindul de a se vorbi 
mulțimilor prin trecerea oștirii teränesti cu 
închipuirea Domnului eï în frunte fu si aici 
primit, şi alaiul istoric fu pregătit cu o rîvnă 
care n'a fost întrecută nici într'o altă parte. 

În acelaşi timp se începea pretutindeni 
gătirea corurilor. Cîntece anume fură scrise 
pentru ziua de pomenire: unul, de maies- 
trul de musică din Ploieşti, iar cellalt, cel 
mai bun, — care s'a si cintat în Bucureşti, 
— de profesorul loan Costescu; un al treilea 
fu compus de cunoscutul cercetător al tre- 
cutului musicii noastre, d. Teodor Burada din 
laşi, care-şi alese cuvintele din cîntecul te- 
rănesc «Hai fraţi, hai frati», ş. a., pe care 
se zice că l-ar fi cîntat în vremuri, îndem- 
nîndu-se cu el, oamenii lui Vodă Stefan. 
„Acest cîntec fu ales pentru a îndemna şi 
alaiul de la laşi. 

Pentru amintirea zilelor din luhe se bă- 
tură și medalii. Una fu făcută pentru Liga 
din laşi, alte două pentru anumiţi negustori 
creştini şi evrei din lași si Bucureşti. Ele daü 
chipul lui Ștefan, cu coroana saü cu capul 
gol, după al Evanghelieï de la Voroneţ 
sai după desemnul lucrat pe temeiul acesteia 
de pictorul Bucevschi din Bucovina. Sin- 
gura medalie frumoasă e acea care s'a bă- 
tut în străinătate pe cheltuiala Ministerului 
de Instrucție, purtind toată grija Societa- 
tea Numismatică din Bucureşti. Bustul lui 

Stefan se desface bine: faţa are trăsături 
nobile; pe dos se ceteşte următoarea ins- 
criptie simplă :. 


MARELUI STRĂMOȘ STE- 
FAN-VODĂ LA ÎMPLI- 
NIREA DE PATRU SUTE 
DE ANI DE LA SAVÎRSIREA 
= | LUI DIN VIAȚĂ OA 
- SEMN AL RECUNOSTIN- 
TEÏ NEAMULUI SĂU 
1504-19041. : 


O firmä din Bacău şi altele din Bucu- 
resti au tipărit cărţi postale ilustrate :. cele 
mai multe sînt bine făcute, de şi ieftene. 
În ele se văd clădiri ale lui Ştefan şi în- 
chipuiri ale unora din luptele sale. Multă 
lume le-a cumpărat cu bucurie, şi comite- 
tele din unele părți le-ai împărțit cu dăr- 
nicie. D. N. N. Săveanu, prefectul de Putna, 
a împărțit 500 din ele între ţeranii din Bir- 
seşti. Comitetul din Borzesti a răspîndit si 
el foarte multe. 

Dintre pictori, d. Costin Petrescu a zu- 


1 Pe cea de la Borzești se ceteste: «Marelui strămoș, 
ca semn de recunoștință a neamului; la împlinirea a 400 
de ani de la săvîrşirea lui». 

grăvit, după Evanghela de la Voroneț, un 
- Stefan-cel-Mare în veşminte scumpe, drept, 
cu topuzul în mină, puternic în tinereta lui. 
Chipul s'a dat în lucru la tipografia Carol 
Gübl-Rasidescu din București şi s'a räspin- 
dit în toată ţara, cu mule de exemplare, 
pe un preţ foarte scăzut. În călătoriile sale 
prin ţară, autorul acestei scrieri a găsit a- 
desea această icoană a lui Stefan-cel-Mare, 
lingă icoanele sfinte împărțite de Casa Bi- 
sericii. Multă vreme, poporul. romănesc din 
sate-şi va închipui pe Ștefan după acest 
portret ca un tînăr voinic, în stare să fringä 
orice duşman lovind însuşi cu arma. 

Pictorul de lupte Obedeanu, care a zu- 
grăvit intimpläri din ultimul război, a în- 
fätisat pe pînză citeva din zilele cele mară 
biruitoare ale lui Stefan. Lucrările d-lui 
Obedeanu sau expus la fereastra ziarului 
frances «Independența Romäneascä» din 
București, dar n'au fost cunoscute mai mult, 
pentru că n'au trecut în cărți postale, pre- 
cum ar fi fost bine. 

În lunie se puse în vînzare Istoria lui 
Stefan-cel-Mare de cine scrie şi aceste pa- 
gini. Tiparul era al: Casei «Minerva» din 

Bucureşti. Frumoasa copertă lucrată în roşu, 
albastru şi aur se datoreşte pictorului Rola 
Piecarski, un străin aşezat între noi, care 
pretuieste si înţelege pe deplin trecutul 
nostru şi arta lui. 

Două mii de exemplăre iesirä pe hirtie 
bună, cu lămuriri (note). Alte 19.000 tură 
tipărite pe hirtie ieftenă, dar încă bună, 
avînd aceleaşi chipuri ca şi celelalte, lim- 
pede izbutite. Ministeriul puse numai pre- 
"tul de 75 de bani pentru această carte de 
315 pagini. Ea se împărți aşa de mult, 
încît peste două săptămini a fost nevoie 
de altă ediţie tot în 20.000 de exemplare. 

Alte lucrări de acest fel apărură : unele 
dintre dînsele găsiră o bună primire şi fură 
mult lăudate. 

În acest chip se pregătia în Romănia 
ziua de primire din 2 luhe. 


2. Pregătirile peste hotare. 


În 1871 studenţii romini de la Univer- 
sitatea din Viena, cäläuziti de Mihail Emi- 
nescu şi loan Slavici, puseră la cale o 
mare serbare de veselie la mănăstirea Putna 

din Bucovina, în amintirea a patru sute 
de ani de la întemeiarea ei de Ștefan-cel- 
Mare, care este si îngropat acolo. Romîni 
din toate părțile se adunară lingă mormîn- 
tul viteazului celui bun, evlavios şi sfînt 
şi-l acoperiră cu daruri recunoscătoare. Ai 
fost atunci zile dintre cele mai frumoase 
pe care le-a văzut neamul romănesc, căci 
ne înfățişam strîns uniți, plini de rîvnă, în- 
crezători în ce ne găteşte vremea, doritori 
de muncă şi înnaintare, dar deplin cuviin- 
ciosi si înţelepţi, în fața străinilor. 

Acum în 1904 nu se putea ca glasul ce 
se ridica tot mai puternic în regatul romă- 
nesc, chemînd duhul ocrotitor al lui Ștefan 
părintele, să nu se audă or-unde se mai 
păstrează împreună cu limba şi mindra 
conștiință a Romiînimii. 

În 1871 Bucovinenii primiseră numai pe 
oaspeţii chemaţi si îndreptaţi de alții. Acum 
gîndul pomenirii lui Stefan la Putna însăși, 
înnaintea mormîntului săi înstrăinat, veni de 
la Bucovineni, cîtva timp după ce începuse 
a se vorbi în Romănia despre serbările lui 
Ștefan. 

La 29 April încă, «Deşteptarea», ziarul 

partidului naţional al Rominilor din Bu- 
covina — pe lîngă acest partid mai este 
şi unul democratic, cu aplecări socialiste şi 
cu destul de puțină iubire față de noi, 
Romînii din Romănia, — vestia că dd, Eu- 
doxie Hurmuzaki, din vestitul neam bine- 
făcător. şi patriot al Hurmuzächestilor, pro- 
fesorul Luta, la care a învăţat si Eminescu, 
poetul cel mai mare al Romiînilor, dd. Ila- 
rie Onciul şi luvenal Ştefanelh şi unul din 
Flondoresti, d. Otto de Flondor, chiamă o 
" adunare la Cernăuţi pentru a lua hotäriri 
în privinţa prăznuirii zilei de amintire pi- 
oasă. Adunarea trebuia să se tie în Casa 
Naţională pe care o ai Rominii în Capi- 
tala Bucovinei. 

Adunarea alese un comitet la care erati 
să se adaoge delegaţi ai mai multor so- 
cietăți nationale bucovinene. Preşedinte ră- 
mase d. Hurmuzaki, si i se alipiră ca 
membri respectatul profesor de Universi- 
tate Eusebie Popovici de la Facultatea. de 
teologie din Cernăuţi, cel mai învăţat din- 
tre clericii romini din Bucovina; d. [ancu 
de Flondor, capul partidei nationale din 
țară; dr. Stefan Saghin, tînăr profesor la 

aceiaşi Facultate de teologie, fu ales se- 
cretar, iar un coleg al său, iarăși dintre 
tineri, Vasile Găină, primi însărcinarea de. 
casier. Cu toate nemulțămirile ce se iviră 
din partea «democratilor» si duseră chiar 
la fapte care nu se pot deplinge în destul 
— duelul unui tînăr cu un om vrednic de 
tot respectul şi înnaintat în vristă, şi aceasta 
intro chpă de evlavie în care ochii tutu- 
rora căutaii înlăcrămați către mormîntul 
străbunului lingă care se aprindeaü făclule 
de pomenire, — se poate zice că alegerea 
era cea mai bună care se putea face. Doi 
studenţi bucovineni, dintre cari unul, d. 
Gh. Tofan, îngrijește de singura revistă li- 
terară a Rominilor de acolo, Junimea li- 
lerarä, veniră la Bucureşti pentru a pofti 
„pe “studenții de aice și a se înțelege cu 
ei asupra felului în care vor lua parte la. 
serbare. 

Trebuie să se spuie că studenţii noştri, 
cari au primit foarte bine pe colegii lor 
din Bucovina, n'aii arătat destulă iubire 
pentru neam în cea mai strălucită întrupare 
eroică şi inteleaptä a lui. Ei au dovedit că- 
şi păstrează căldura tinereţelor si avintul 


pentru amestecul în luptele politice. La po- 
menirea din Bucureşti si din laşi ei au luat 
parte în număr mic şi fără pregătire, fără 
înţeleg:ere împreună. lar la Putna ei n'au 
venit decît în cete răzlețe, odată ce Gu- 
vernul romänesc n'a putut lua asuprä-si 
cheltuielile pentru călătoria mai multora din- 
tre ei; și totuşi ar fi fost lesne ca, prin 
jertfe, prin serbări literare şi artistice saü 
altfel, ei să fi strîns împreună acei puţini 
bani ce trebuiau pentru ca.un tinăr modest 
să-şi îndeplinească o aşa de mare datorie 
față de neam. 

Studenții din Ungaria, al căror suflet 
e otelit de împrejurările atit de grele în 
“care trăiesc, ei cari privesc cu atita iu- 
bire către manifestatile noastre de viaţă si 
conştiinţă, se pregătiau cu cea mai caldă 
rivnä să vie la mormintul lui Stefan, adu- 
cîndu-i prinosul curat al celor mai sfinte 
speranțe. Aflind însă despre aceasta, rec- 
torul Universității din Pesta li puse în ve- 
dere că drumul la Putna ar fi privit ca o 
faptă trădătoare față de regatul unguresc, 
si acei ce sar face vinovaţi de dinsul ar 
fi pedepsiţi cu toată asprimea. Astfel de 

sfaturi si instuntäri se vor fi dat si studen- 
tilor romini de la Cluj. Venirea deci la 
panahida din Bucovina fu împiedecată. Stu- 
denti se multämirä a se plinge opiniei 
publice europene pentru această jignire 
neîndreptățită a dreptului ce au de a se 
închina celui mai mare om din neamul lor, 
dar ei trebuiră să rămînă acasă. 
„Studenţii din Viena, a căror viaţă. na- 
tionalä se adună în jurul vechii societăţi 
«Romănia Junä», din care a făcut parte si 
Eminescu, avură, însă, fireşte, toată voia 
de a-și arăta recunoştinţa față de Stefan- 
cel-Mare. Ei delegară pe unul dintre ei, d. 
Mihai Popovici, ca să vorbească la Putna. 
Tinerii romîni de la Universitățile din Ger- - 
mania se mișcară mai putin; studenții din 
München izbutiră să facă o frumoasă co- 
roană de bronz, dar, neștiind cum s'o tri- 
meată, ea rămase pe drum. Lrebuie să se 
“însemne, în sfirşit, că sutele de Romini 
cari . învaţă la Paris, cei mai multi fii de 
oameni cu stare, ai trecut fără simtire a- 
supra marei sărbători nationale ce se pre- 
gătia: de la dinşii n'a venit. o floare, o 
panglică tricoloră, un rînd, un cuvînt du- 

os, — nimic! Tot aşa făcuseră de almin- 
teri si înnaintașii lor, studenții romîni ce 
se aflai în Paris la 1871. În marele oraş 
de petreceri se vede că se wtă lesne cei 
săraci şi umili de acasă, ţara mică şi nea- 
mul împovărat de nevoi si de primejdii. 

Guvernul austriac al Bucovinei avea în 
fruntea sa pe principele de Hohenlohe, om 
tînăr, cu creşterea cea mai aleasă, harnic 
şi nepărtenitor. Principele, dintr'o. strălucită 
familie grermană, venise în Bucovina, cum 
a spus-o însuşi, ca să facă cadministrație», 
iar nu ca să sprijine pe Rutenii vagabonzi 
împotriva Rominilor băştinaşi. El a socotit 
cu dreptate că nu e nici-o nevoie și nu 
- poate ieşi nici-un folos să se Jigneascä a- 
cestia din urmă—, cari, fără alte gînduri de- 
cît ale recunostintii si evlaviei, voiau să 
cinstească amintirea unui Domn mare şi 
cuminte care, din mormîntul său, nu mai 
poate face rău nimänuia. | sa părut că 
Statului care a luat fără nici-o jertfă Bu- 
covina, i-a rămas şi datoria de a îngriji, 
după toată cuvinta, Şi de întreaga amintire 
a trecutului moldovenesc al ţerni. Întrebat 
deci asupra atitudinii pe care va păstra-o 


22 POMENIREA LUI STEFAN-CEL-MARE 


Guvernul faţă de serbările de la Putna, 
principele de Hohenlohe răspunse că nu 
poate fi alta decît «a primi bine pe oas- 
peţii ce vor veni din Romănia». El se gîn- 
dia chiar — ceia ce a şi făcut — să iea 
parte însuși la aceste serbări. Împăratul 
Francisc-losif îi dădu, de almintrelea, îndată 
sarcina de a-l înfățişa la Putna. 


În Bucureşti, prin revista «Sămănătorul, 
se arătase părerea că ar fi bine ca întru 
amintirea: prăznuirii din 1904 să se în- 
nalte aicea o şcoală care să adăpostească 
pentru un an de zile studenți romini de 
peste hotarele Romăniei: ardeleni,  bănă- 
teni, crişeni, maramureseni, bucovineni si 
basarabeni, cari să se pregătească la o viaţă 
națională, cunoscînd cultura romănească din 
Regat. Puţine ziare ai sprijinit această ideie. 
Subscrieri, ajutoare n’aü venit de nicäiri. 
Singur Ministeriul de Instrucție a vrut să 
dea suma de 500 de lei, care 1-a fost pe 
urmă înnapoiată. Persoanele cărora | s'a 
cerut să aibă bunătatea de a lua asuprä-si 
strîngerea darurilor pentru «Şcoala lui Ste- 
fan-cel-Mare», eraü prea impovärate cu deo- 

sebite alte lucrări. Ideia a căzut deci în fe- 
Jul cel mai deplin şi mai ruşinos pentru acei 
cari nu voiseră a se lăsa incälziti de dinsa. 
O «şcoală a lui Stefan-cel-Mare» s'a fä- 
cut totuși în Bucovina. Bucovinenii ai un 
gimnasiu la Rădăuţi, la care urmează mai 
île fii de terani romini nevoiaşi. Se alcătui 
—— fără legături. cu propunerea, cu totul 
deosebită, de care a fost vorba — un co- 
mitet pentru întemeierea unui internat-adă- 
post, care să poarte numele marelui stră- 
bun. Egumenul de la Putna, păr. Pätras, 
primi sarcina casierului. Darurile venirä 
toate din Bucovina: merită a se aminti că 
o singură persoană din Romănia, d-na Elisa 
A. Marghiloman, nepoată de fiü a lui Vodă: 
Ştirbei, călătorind la Putna în ajunul. serbă- 
rilor, dădu o mică sumă pentru. «şcoala lui 
Stefan-cel-Mare » din Rădăuţi. 


La 11/24 lunie «comitetul aranjator pen- 
tru comemorarea zilei morții Voevodului . 
Stefan-cel-Mare» răspîndia apelul săi, care 
cuprindea şi programul, rînduiala serbării. 
În ajunul zilei de 3 lulie era să se slujească 
vecernia în mănăstire. A doua zi, după l- 

turghia solemnă, la care era să iea parte 
şi Mitropolitul Bucovinei, dr. Vladimir de 
Repta, fost profesor de Universitate, un 
venerabil si bun bätrin, care a jertfit tot- 
deauna pentru interesele noastre culturale, 
-—— era să se fie o predică. Un parastas 
era prevăzut pe urmă, si la sfirsitul lui co- 
roanele trebuiati să se aşeze pe mormint. 


“Marea cuvintare amintitoare fu încredințată 


istoricului Dimitrie Onciul, profesor la Uni- 
versitatea din Bucureşti si unul dintre cei 
mai aleşi fii ai Bucovinei. Ca la orice pa- 
rastas, era să se dea o masă, un praznic 
celor de faţă. Cele două mai însemnate 
societăţi de cîntări romänesti din Bucovina, 
Armonia și Academia Ortodoxă, erau che- 
mate acum să innalte imnuri de laudă stră- 
mosului. Discursurile studenților trebuiau 
să fie urmate de un al doilea imn, şi apoi 
d. Dorimedont Popovici era chemat a vorbi 
poporului, ţerănimii, ce se aştepta din toate 
unghiurile, despre viteazul sfint, despre ti- 
nărul “înţelept, bărbatul cumpănit, dar ne- 
înduplecat, despre inimosul bătrîn ce a fost 


Stefan-Vodä, Domnul teranilor moldoveni 


de acum patru sute de ani. 


1. Serbarea în Bucureşti. 


Pomenirea lui Ştefan-cel-Mare s'a făcut 
în Bucureşti la 2 luhe. 

Locul ales pentru slujirea panahidei, Piaţa 
Victoriei — un nume potrivit pentru po- 
menirea acelui ce a ridicat aşa de sus Vic- 
toria romănească — se afă la sfîrșitul celei 
mai mari strade din capitala Romăniei şi 
innaintea şoselei, nemärgeniteï livezi a prim- 
blărilor. De o parte se deschide, la dreapta, 
strălucita aleie de palate a noului Bulevard 
Colta, de alta, la stînga, privirea prinde în- 
ceputurile unor lungi strade cu case și pră- 
vălii mărunte. 

Pe acest loc larg şi frumos se ridicase, 
după planurile şi supt supravegherea ar- 
chitectulur Vladimir Mironescu, un Buco- 
vinean foarte bun cunoscător al clădirilor 
din vremea lui Stefan-cel-Mare, patru. tri- 
bune de „lemn împodobite cu crengi de 


brad si cu draperii. Asezate trei de o parte, 
una în faţă, ele lăsau la mijloc un drum de 
triumf pentru trecerea steagurilor, şcolilor, 
ostașilor şi acelor umili terani ostaşi de as- 
täzi prin cari era să trăiască aievea, înna- 
intea mulțimii, trecutul lui Ștefan. 

Pe la ceasurile 8 Calea Victoriei, Strada 
Buzești, aleile si şoselele vecine erau pline 
de valurile mulțimii ce venia să vadă şi, 
pe lingă aceasta, — lucru ce se întîmplă 
numai foarte rar — venia să simtă. Supt 
calda strălucire a razelor ce cădeau din 
cerul adînc-albastru scînteiati rochiile des- 
chise ale femeilor, umbrelele ca nişte flu- 
turi mari, veseli, şi, lîngă hainele negre ale 
multora dintre bărbaţi, aurul uniformelor. 
Școlile așteptau rîndul lor pentru defilare, 
orînduite supt drapele. Mii de oameni erau 
strinsf laolaltă, şi din vălmăşagul lor nu 
se desfăcea zgomotul zădarnic, zburdalnica 
veselie ce sé intimpinä la altfel de prile- 
juri. Vedeai bine că ei simt firea cu totul 
deosebită a acestei serbări cum nu mai 
fusese nici-odată una si cum se va vedea 
iarăşi, numai după ce nici-unul dintre cei 
de astăzi nu va mai fi în viaţă, peste o 

sută de ani, la ie cînd se va împlini 
de la moartea lui Stefan o jumătate de 
mie de ani. Si cine ştie ce împrejurări vor 
ñ atuncea, care va fi icoana terii si popo- 
rului nostru! 

În trei din tribune se adună lumea SCO- 
lor: directori, profesori, institutori, revi- 
sori, funcționari ai Ministeriului. Într'o alta, 
în față, un baldachin de lemn, închipuind 
marmura, se ridica de-asupra plăcii de teii 
săpat făcută după asămănarea marmureï 
din Putna a mormintului lui Stefan. Toate 
erai pregătite aici pentru panahidă : ar- 
hiereii stăteau gata de slujbă, avind” în 
- fruntea lor pe vicariul Mitropolitului-Primat, 
care, acesta, se afla bolnav. În fruntea în- 
chinătorilor măririi străbune, stătea bătri- 
nul prim-ministru Sturdza, înduioșat si cu- 
prins de o adîncă evlavie, creştină şi ro- 
mănească. 

Serbarea era să înceapă şi rugăciunea 
pentru odihna sufletului luptătorilor de a-. 
cum patru sute de ani şi a măreţei lor că- 
petenii stăteau să pornească. O mişcare 
bucuroasă se făcu de odată în mulțime: o 
trăsură a Curţii venind în grabă aducea 

încă doi martori ai pomeniri lui Stefan- 
cel-Mare. Ei erai principele moştenitor. si 
fiul cel mai mare al lui, principele Carol, 
frumosul copil cuminte, cu părul blond, 
aspru, buzele roşii si serioșii ochi albaştri. 
Ei sînt primiţi cu imnul regal. 
Înnältätoarele cuvinte ale rugăciunii zbu- 
raă în sfirsit în rost limpede înnaintea mor- 
mîntului, care se făcea tot mai adevărat şi 
mai vrednic de închinare, ca si cum supt - 
o adevărată marmură sar fi aflat însăşi 
sfinta pulbere de oase a lui Stefan. Ca un 
for străbătu, într'o anume clipă, pe toţi cei 
de față: ei se priviră  întrebător, gindind 
că trebuiaü să sävirseascä încă un act de 
evlavie. Principele Ferdinand şi seriosul 
copil bălan dădură cei d'intäiü răspunsul. 
Ei îngrenunchiară, şi în aceiaşi clipă toate 
fruntile se plecară lîngă ale lor. Mai pre- 
sus de urmaşii căzuţi în genunchi, mor- 
mintul în chip de marmură se înnălța ca 
un altar sfințit, pe care se sävirseste o 
mare taină de recunoştinţă si speranţă. 
Corurile copulor cîntă acum cu glasuri 
argintii imnul lui Stefan de maestrul loan 
Costescu. 

Ca încep si discursul studen- 
tului Victor Raţiu, care-l rosti mai puţin 
“simplu de cum Sar fi cuvenit pentru ser- 
barea însăşi, ca şi pentru vrista si situaţia sa. 

D. I. Bogdan, decanul Facultăţi de l- 
tere din Bucureşti, spune apoi următoa- 
rele, unind duioşia simţirii cu cea mai de- 
plină măsură în idei şi cuvinte : 


«Nu se împlinise nici-un pătrar de secol, 
«de cînd Alexandru-cel-Bun, blindul și în- 
«teleptul părinte al Moldovei, desăvirșise 
«opera întemeietorului ei, lărgind graniţele 
«țerii pănă la «Marea cea mare» prin cu- 
«cerirea Chihei si Cetäti-Albe şi asigurind, 
«printr’o lungă şi pașnică Domnie, înflorirea 
«tuturor acelor așezăminte, înlăuntrul cărora 
- «sa desfăşurat apoi timp de cinci , secole 
«viața Statului moldovenesc; — nu se îm- 
«plinise nici un pătrar de secol de la moartea 
«acestui Domn, şi, în momentul cînd Ştefan- 
«cel-Mare urca treptele tronului, pe care 
«bunicul său Alexandru îl ilustrase prin fap- 
«tele păcii, iar tatăl său Bogdan printr'o 
«memorabilă faptă războinică, — la 1457, 
«ţara pe care el avea s'o stäpineascä aproape 

«o jumătate de veac, se afla într'o adincä 
«decädere politicä. 

«Învierşunate lupte lăuntrice stropiseră de 
«multe ori pămîntul ei cu sîngele Casei dom- 
«nitoare; cei doi vecini de la Apus şi Răsărit 
«hotărau soarta Domniilor și a teri, si nu 
«lipsise mult ca aceasta să fie împărțită între 
«dinșii; un al treilea vecin, mai puternic şi 
«mai primejdios decît ei, se ridicase la 
«Miazăzi, şi, cu un an înnaintea venirii lui 
«Stefan, izbutise să îngenunche țara stră- 
«moşilor lui, pe care o cîrmuia atunci un 
«nevrednic omoritor de frate, unchiul săi 
«Petru Aron. Acesta fusese primul Domn al 
«Moldovei care a plătit tribut Turcilor, la 
«1456. 
«Cu trei ani mai înnainte, Mohammed al 
«II-lea pusese capăt Imperiului creştin de Ră- 
«sărit; popoarele de la Sudul Dunării își ple- 
«caseră spinarea supt jugul Semilunei; țara 
«soră a Moldovei, vechiul leagăn şi sim- 
«bure al poporului romänesc, îşi pierduse 
«neatîrnarea, şi Turcul se pregătia s'o pre- 
«facă intro provincie a lui. 

«Ungaria, singura ţară creştină care pînă 
«atunci luptase cu bärbätie contra puhoiului 


«turcesc, alăturea de Romini si de creş- 
ctinit ortodoxi din Peninsula Balcanică, pier- 
«duse pe cel mai mare eroi al săi, un eroi 
«de viță romînă, pe lancu Huniadi, care räz- 
«bunase înfringerea de la Varna prin stră- 
«lucita despresurare a Belgradului sîrbesc. 
«Dar, cînd apunea steaua acestui mare 
«Romiîn, şi cu ea a Ungariei întregi, răsăria 
«intro ţară mică steaua unui alt Romin, 
«care, ca şi Huniadi, şi-a închinat viaţa în- 
«treagă în slujba creştinătăţii si a neamu- 
«lui său: era tînărul, dar viteazul şi neîn- 
«trecutul Ștefan, pe care urmașii cu drept 
«cuvînt l-au numit cel Mare si Sfint. 
«Mare s'a arătat Stefan din întüi ani ai 
«domniei sale, mare prin sufletul său g'ene- 
«ros şi iertător, prin care a știut să adune 
«in jurul săă pe vitejii boieri ai Moldovei, 
«cari pînă la dînsul luptaseră, orbiti de pati- 
. «mile partidelor, nu pentru ţară, ci pentru stă- 
«pînri lor; mare prin gîndul-său cuprinzător 
«de planuri îndepărtate, pe care voinţa sa de 
«oțel si nestrămutata sa credinţă în izbinda 
«lor, l-au făcut să le îndeplinească, spre ne- 
«peritoarea glorie a numelui säü si spre. fe- 
«ricirea neamului din care a ieşit. 

«În scurtă vreme el a dat Moldovei ho- 
ctarele ce le pierduse, recucerind cetăţile. 
«de la margine, Hotinul si Chilia (1463, 
«1466), în care şi-a aşezat piîrcălabii săi, 
«acei harnici pircälabi, cu ajutorul cărora a 
«apărat el cetățile si ogoarele ţerii timp de 
«patruzeci. si septe ani si a căror putere se 
«stinge îndată după diînsul. 

«Întocmindu-şi ostirea si organisind apă- 
«rarea ţerii, cum nu fusese nici-odată mai 
«înnainte, el a putut răspinge, zece ani de 
«la suirea sa în Scaun, îndräzneata invasie 
«a lui Matei Corvin, rege venit la răsărit 
«de Carpaţi încărcat de gloria cîştigată in 
«apusul lor, şi întors, în urma luptei de la 
«Baia (1467), cu răni moldoveneşti în spate. 
«Opt ani după aceia (1475) a zdrobit el, la 
«Podul-Înnalt de lîngă Vasluiü, cotropitoa- 
«rea armată a lui Mohammed al Il-iea, care 
«venise să-l pedepsească pentru amestecul lui 
«in trebile Teri-Romänesti şi să-l încovoare 
«si pe dinsul, precum încovoiase pe frații 
„«săi de dincoace de Milcov. Atit de neas- 
«teptată şi atît de strălucită a fost izbînda 
«lui Stefan de la Podul-Înnalt, încît Papa 
«de la Roma vedea acum într'însul un noii 

«atlet al lui Hristos, menit să mintuie altarul 

«Sfintului Petru de ruşinea cu care îl ame- 
«ninta Mohammed ; iar unul din spiritele 
«cele mai alese ale timpului, un mare di- 
«plomat si adînc cunoscător al secretelor 
«politice, şi în acelaşi timp un mare și min- 
«dru patriot polon, cel maï de seamă istoric 
«al Orientului în secolul al X V-lea, Dlugosz, 
«nu S'a putut stăpîni, la povestirea neasă- 
«mănatei izbînzi cîştigate de un adversar 
«pe pămîntul, în codrii căruia strămoşi şi 
«protectori de-ai lui își lăsaseră oasele cu 
«ruşine, — nu sa putut stăpîni să nu scrie 
«memorabilele cuvinte, care pentru totdea- 
«una vor fi cel mai măgulitor omagii adus 
«Domnului nostru : «O, bărbat minunat, cu 
«nimic mai pre jos de ducii eroici, pe cari 
«atît de mult îi admirăm! Tu, care în veacul 
«nostru, cel d’intäiü printre principii lumii, 
«ai repurtat o învingere atit de strălucită 
«asupra Turcului! După judecata mea, ai fi 
«vrednic să ţi se incredinteze, prin sfatul, 
«înţelegerea şi hotărîrea tuturor creștinilor, 
«stăpînirea si conducerea lumii întregi si 
«mai ales funcțiunea de comandant împo- 
«triva Turcilor, pe cînd ceilalți regi şi prin- 


Ei 

«cipi catolici se pierd în trîndăvie şi plăceri, 
«ori în războaie civile». 

«Răsunetul luptei de la Podul-Înalt a fost 
«aşa de puternic în Europa, încît numele 
«lui Stefan «era în gura tuturor şi toți în- 
«tun gînd îl prea-märiaü», cum zicea con- 
«timporanul säü Papa Sixt al IV-lea. Lumea 
«simtise însemnătatea acelei bătăhi pentru 
«Europa creştină: un mare și pînă atunci 
«neînvins împărat fusese înfrînt de un mic 
«si necunoscut principe, vrednic să cîrmu- 
«ascä o ţară mai mare. Cei 40.000 de Mol- 
«doveni ai oprit atunci în loc înnaintarea 
«oştilor de trei ori mai mari ale lui Moham- 
«med si au împiedecat pentru totdeauna 
«transformarea terilor romîne în provincii 
«turceşti. Cu aceasta ei ai împiedecat însă 
«înnaintarea Osmanilor în miezul Europei, şi 
«aceasta constituie marea importanță a lui 
«Stefan în istoria universală. 

«Mohammed a răzbunat în anul următor 
«pierderea de la Podul-Înnalt prin înfrîngerea 
«adusă lui Ştefan la Războieni, întîia şi cea 
«mai dureroasă din cele două, pe care le-a 
«suferit eroul nostru în tot cursul Domniei 
«sale, ilustrată, cum însuşi spunea pe patul 

«de moarte, prin trei-zeci şi patru de biru-" 
«inte. Boierimea Moldovei a fost aproape 
«întreagă seceratä în această luptă ; țara | 
«însă n'a fost pierdută, căci ai scăpat-o 
«teraniï, acei din cari ieşise si din cari se 
«premenia boierimea, acei ce iubiai pe 
«Stefan ca pe un părinte, ca pe un drept 
«si bun oblăduitor al lor. Deşi învins la 
«Războieni, un contimporan putea să scrie, 
«cite-va săptămîni după luptă, că «Stetan, 
«ieșit din munţi, se plimbă fără frică călare 
«prin toată ţara sa», iar Turcii se grăbesc 
«a o părăsi, fără să fi cuprins măcar o sin- 
«gură cetate şi fără să fi căşunat altă pa- 
«gubă decit prada luată cu dinşii. 

«Nu era dat acestor aprigi cuceritori ai 
«Răsăritului să supuie Moldova cu armele ;— 
«ea li s'a închinat de bună voie, cäutind 
«să-şi asigure astfel existența și de fapt nea- 
«tirnarea împotriva creştinilor, cari o amenin- 
«tati mai mult decit păgînii: împotriva Po- 
«lonilor şi Ungurilor. Acest suprem act de 
«înţelepciune politică l-a sävirsit tot Stefan- 
«cel-Mare: ceia ce nu putuse îndeplini cu. 
«braţul săi de războinic, el a îndeplinit cu 
«mintea fnteleaptä de bätrin, cînd în urma 


+ «experientii făcute cu nepăsarea şi perfidia 
«polonă si în urma anarhiei prevestitoare de 
«cădere a Ungariei după moartea lui Matei 
«Corvin, — el s'a supus. la plata birului tur- 
«cesc, şi apoi, aproape de moarte, cînd nu 
«mai avea să se teamă nici de Unguri, cari 
«deveniseră mai putin periculoși, nici de Po- 
«loni, pe cari-i bătuse cumplit în Codrul 
«Cozminului (1497), cu cari încheiase pace 
«(1499) şi cărora apoi liluase Pocuția (1502), 
«— a sfătuit pe fiul său Bogdan şi pe vii- 
«torii sfetnici ai acestuia să-şi asigure pa- 
«cea şi liniştea din lăuntru supt aripele ocro- 
«titoare ale puternicului Turc. El a lăsat fiu- 
«lui său o ţară mărită la Miazănoapte, după 

- «ce fatalitatea îl silise să sufere stirbirea ei 
«de la Miazăzi, prin pierderea celor două 
«porturi de la Marea-Neagră (1484). - 

«Încunjurat de aureola strălucitoare a glo- 
«riei războinice şi de aureola blindä a în- 
«telepciuneï politice, şi-a încheiat Stefan-cel- 
«Mare, la 1504, cariera sa politică şi mili- 
«tară, după ce patruzeci si septe de ani 
«tinuse piept dușmanilor de afară, totdea- 
«una neclintit la locul säü, după ce dăduse 
«ter o armată otelitä, după ce ridicase 

«cultura și arta ei la o innältime, pe care 
«n'a mai ajuns-o nici-odată după aceia, 
«pănă în vremurile noastre. 

«Astfel Ştefan a fost mare prin faptele 
«războiului, dar a fost şi mai mare prin fap- 
«tele păcii: el şi-a apărat ţara cu vitejie şi 
«a ocîrmuit-o cu dreptate şi înțelepciune ; 
-«el a dat Moldovenilor încredere în puterea 
«lor şi li-a hrănit credinţa în Dumnezeu, în 
«cinstea căruia a ridicat el singur mai multe 
«lăcaşuri decit ridicaseră toți înnaintașii lui 
«la un loc. Prin acestea el ni-a dat putinţa 
«să cunoaștem faptele lui, căci ele au tost 
«scrise la Putna, mănăstire zidită de dinsul 
«si în care rămăşiţele lui pämintesti se o- 
«dihnesc de patru sute de ani. 

«Pentru faptele lui, poporul ce nu s'a în- 
«străinat nici-odată de pămîntul săă, — pä- 
«mint stropit cu sudoarea feţei si cu sîngele 
«vinelor sale, —i-a păstrat o pioasă pome- 
«nire. În amintirea poporului, Ștefan-cel- 
«Mare trăieşte îmbrăcat în haina legendară 
«a viteazului care se luptă cu puterile ome- 
«neşti și ale natureï, sin haina legendară 
«a Sfintului, care prin curăţenia sufletului 
«săi si prin puterea credinti sale a tăcut 

«să se pogoare peste ai săi binecuvintarea 
«dumnezeiască. 

«Trăieşte, în unele locuri, credinţa, veche 
«în popor, că Stefan-cel-Mare n'a murit, . 
«că el doarme numai supt marmora de la : 
«Putna, si că odată sabia lui va străpunge 
«piatra ce-l acopere, iar el va ieşi din mor- 
«mint, va încăleca pe cal, va stringe pe 
«voinici în jurul lui şi va mîntui încă odată 
«neamul săi. 

«Trupul lui Stefan nu va învia; el va 
«sta în veci acolo unde e înmormîntat și 
«unde astăzi se ridică la ceruri mii de ru- 
«găciuni pentru odihna sufletului ce odi- 
«nioară l-a împodobit. A înviat însă spiritul 
«lui, cînd, după 374 de ani de la moartea 
«sa, urmaşii celor căzuţi la Războieni ai: 
«răzbunat pe cîmpiile Bulgariei, supt focul 
«nimicitor al duşmanilor seculari, sîngele 
«vărsat pe vremea lui, si aă arătat lumii 
«că, de şi adormită de mult, vitejia romă- 
«nească a putut să reînvie şi să redea po- 
«porului încrederea, pe care o pierduse, în 
«puterea sa de viaţă. 

«Astăzi, duhul lui Ștefan cel Mare şi 
«Sfînt plutește asupra noastră a tuturor: el 


«ni innaltä inimele si ni întăreşte nădejdea 
«în viitor. Poporul care a dat naştere lui 
«Ștefan a putut să treacă prin vremuri grele 
«de amortire, dar nu poate să moară. Acest 
«popor e vrednic să aibă alți Ștefani, cari, 
«desăvîrşind opera celui dWintăni, să ducă 
«neamul nostru mereu înnainte, spre înde- 
«plinirea misiunii lui istorice, 
«Aşa să ne ajute Dumnezeu !» 


Ministrul Instructiunei Publice arată ast- 
fel, în acelaşi ton cumpătat, dar plin de 
avintul adevărat al inimii, însemnătatea 
eroului sărbătorit: 


«Sau împlinit 400 de ani astăzi, aproape 
«chiar în ceasul acesta, de cînd s'a stins, în 
«toată strălucirea gloriei sale, cel mai mare 
«dintre oamenii mari cari au ilustrat trecu- 
«tul neamului romănesc. Și, dacă ar fi să se 
«măsoare mărimea omului, nu după întin- 
«derea teriï sale, ci după puterea de con- 
«ceptie, după energia si priceperea în exe- 
«cutie, după pătrunderea genială a tainelor 
«viitorului, ar trebui ca neîntrecutul nostru 
«Domn să se numere, nu numai ca cel mai 


«mare Romin, dar si ca unul din cele mai 
«puternice genii ce a produs vreodată nea- 
«mul omenesc. | 
«Grele erau pentru Romini vremile cînd 
«fiul lui Bogdan-Vodă îşi puse coroana pe 
«cap. Tara era mică, slabă, cu poporatie 
-«rarä și săracă; hotarele ei din toate părțile 
«eraü înconjurate de vecini puternici, ale că- 
«ror poîte nu erau nici-odată săturate, a 
«căror invidie nu era nici-odată adormită, 
«pe a căror vorbă nu se putea pune nici-o- 
«dată temeiu. Despre Răsărit, hotarul teriï 
«era bătut de ultimele, dar furioasele valuri 
«ale potopului de barbari, care, timp de o 
«mie două sute de ani, trecuse dintr'acolo 
«peste noi asupra Europei. Din Mazăzi nă- 
«pădise noïanul otoman, care cu patru ani 
«mai înnainte aruncase la pămînt cele din 
«urmă rămăşiţe ale vechii Împäräti Romane. 
«La Apus si la Miazănoapte, aveam vecini 
«ale căror gînduri umblau după cistiguri 
«uşoare, dar nu puteau înțelege primejdia 
«comună a creştinătăţii. Înlăuntru, terile 
«romîne erau sfisiate de lupte care făceau 
«să se schimbe Domnii la cîte trei-patru ani, 
«mai totdeauna cu ajutor străin. Ostile un- 

«guresti, polone si turceşti îşi făceau în- 
«truna drum, ca să aducă un Domn noi, 
«sau ca să goneascä pe cel de mai înnainte, 
«prädind și sărăcind ţara la fiecare invasie 
«nouă. 

«În astfel de vremi, a luat coroana fiul 
«viteazului Bogdan-Vodă. Citeva zile i-au 
«fost de ajuns ca să pună pe fugă pe ne- 
«mernicul ucigaș al tatălui său; dar o jumä- 
«tate de secol nu l-au mai putut clinti din 
«loc vielule pornite în contră-i fără încetare. 
«O jumătate de secol, Ştefan-Vodă îşi în- 
«virteste sabia contra vrăjmaşilor, cari curg 
«asupra lui din toate părțile; și pe toţi îi 
«răzbeşte. Trufia sau läudärosia unora, pu- 
«terea neresistibilă a altora, reaua credinţă 
«a tuturor, s'au zdrobit pe rînd de pieptul 
«de aramă al Domnului moldovean. 

«Grele, dar frumoase vremi au fost ace- 
«lea ! Frumos era spectacolul unui petec de 
«pămînt si al unui pumn de oameni, cari, 
«neînfricosati, ţineau piept unei lumi întregi, 
«pentru apărarea moşiei lor. Frumos era să 
«se vază teränimea ridicîndu-se ca un sin- 
«gur om la glasul Domnului său, şi, înnar- 
«mată numai cu coase şi topoare, risipind 


: 

«ca pulberea în vînt mulțimea fără număr 
«a vrăjmașşilor! Mare și înnălțător era a se 
«vedea causa creştinătăţii, pe care cei mari 
«si puternici nu stiaü să o apere, sprijinită 
«cu atita foc şi noroc de neînfrinta sabie 
«romănească ! Dar, mai pre sus de toate, ne- 
«întrecut este eroul, arhanghelul răzbunător, 
«care neadormit alerga de la un hotar la 
«altul, zdrobind si spulberind pe toţi cei 
«cari i se puneau în cale! 

«Abia de un an se scoborise în mormint 
«un alt mare Romîn, loan Corvin, care, și 
«el, singur în vremea. lui, înțelesese primej- 
«dia otomană şi singur îşi pusese pieptul ca 
«să o stăvilească. După dînsul nimeni nu 
«Ştiu să țină sus steagul pe care-l purtase 
«el. Puterile cele mari creştine își risipirä 
«vremea si forțele în rivalități josnice și în 
«lupte sterpe. Dacă ţara Moldoveïnu arf 
«dat lumii pe Stefan-Vodä, nu ar fi fost 
«poate în vremea aceia nimeni care să-şi 
«dea seama că istoria lumii se află la un 
«moment cînd avea să se aleagă dacă ome- 
«nirea își va urma drumul înnainte, sai va 
«avea să dea din noă înnapoi cu o mie 
«de ani. Stefan-Vodä a înţeles aceasta, şi 

«de aceia îl vedem, timp de patruzeci şi 
«septe de ani, neavînd odihnă, căutînd să 
«deştepte interesul creştinătăţii, să injghe- 
«beze alianțe, alergind pînă prin Italia și 
«Germania, pentru a întoarce cu faţa spre 
«Răsărit frontul de apărare al Europei. 
«Muncă pierdută! Pe cînd Stefan numai 
«cu țeranii lui opria şi împingea înnapoi 
«valul năvălitor, vecinii lui își băteau capul 
«cum să-l îngenunche, ei, pe ridiculi, 
«pe dinsul, uriaş. 

«Dar dreptatea cea de sus a dat fiecă- 
«ruia după faptele sale. Ştefan însuşi a pus 
«la jug pe aceia cari năzuiau să pună jugul 
«pe gîtul Moldovei; si, nu după multi ani, 
«Jugul otoman, mult mai greu decit cel de 
«la Dumbrava Rosie, fu pedeapsa celor cari 
«îl lăsaseră fără ajutor, atunci cînd el își 
«punea pieptul pentru crestinätate. 

«Sînt patru sute de ani de atunci, și pare 
«că a tost ieri. Au trecut peste noi nevoi 
«mari, în mijlocul cărora neamul nostru a 
«fost în pericol de a se pierde. Cu toate 
«acestea, amintirea marelui Domn a rămas 
«vie în sufletul Romiînilor, şi neştearsă va 
«rămînea ea pentru totdeauna. Din Vrancea 

«pănă 'n Hotin şi din Suceava pănă la Chi- 
«la, se povestesc încă împrejurul vetrei iz- 
«bînzile lui Stefan cel Mare si Sfînt, şi, în 
«credinţa sa naivă, poporul şi astăzi nădăj- 
«duieşte în ajutorul lui, ori de cite ori se 
«găseşte în nevoi grele. 

«Și grele ai mai fost vremile prin cari a 
«trecut el, de cînd a închis ochii Stefan- 
«Vodă! Nu i-a fost crutatä nici-una din su- 
«ferintile, care pot să lovească un popor: 
«umilinţe, invasii, îngustare de hotare, — de 
«toate au trecut peste noi. 

«Aniversarea pe care o serbează azi Ro- 
- «mînimea întreagă, ar fi trebuit să fie ser- 
«bată încă de trei ori înnaintea noastră. Dar 
«cum era să se serbeze? La o sută de ani 
«după săvirşirea eroului, tronul lui era ocu- 
«pat de un nevrednic, care-l închinase ur- 
«masilor robilor de la Dumbrava Rosie, şi 
«care cu dînşii împreună zădărnicise vastele 
«proiecte ale unui alt mare Voevod, Mihai 
« Viteazul. După altă sută de ani, ţara ajun- 
«sese în pragul perioadei celei mai triste a 
“istoriei sale, cînd coroana lui Stefan si Mi- 
«hai avea să se prefacä în gugiumane pen- 
«tru capetele rase la ceafă -ale veneticilor 

«din Fanar. La a treia sută de ani, aceşti 
«venetici aduseseră neamul romănescla cea 
«mai din următreaptă a căderii şi a umi- 
«linţii, îl ruinaseră, îl îngenunchiaseră, Si 
«amîndouă terile erau în punctul de a fi ocu- 
«pate pentru şase ani de aceşti străini. 

«În aşa împrejurări, cine se mai putea 
«gîndi să serbătorească amintirea Voevodu- 
«lui, a cărui spadă fusese groaza duşmanilor? 
«Pentru ţară ar fi fost îndoită durerea pre- 
«sentului, la amintirea gloriei trecutului; iar 
«pe gloatele de străini ce căzuseră asupra 
«ei, imaginea eroului de la Baia, de la Ra- 
«cova şi de la Cozmin i-ar fi îngrozit. 

«Ni-a fost dat nouă, cei de azi, să putem 
«serba aşa cum se cuvine, gloria lui Ștefan- 
«Vodă. Astăzi, în 1904, cînd ne uitäm inna- 
«poi si vedem pe unde am trecut din ziua 
«cînd a închis ochii marele Domn, ni se pare 
«că de pe un munte înnalt ne-am prăvălit în 
«fundul unei prăpăstii, de unde, numai cu 
costeneli si cu pericole nenumărate, abia am 
«ajuns să ne ridicăm pănă în virful munte- 
lui din faţă. 

«Pentru on oară, de patru sute de ani, 
«poporul romănesc se regăseşte unit și tare 

«în lăuntru, respectat în afară. Unirea teri- 
«lor surori, Ştefan-cel-Mare se silise să o 
«facă, şi a luptat pentru dinsa o viaţă în- 
«treagă, värsind şiroaie de sînge: 

«Cu o sută de ani mai tirziu, Mihai Vi- 
«teazul a şi reuşit un moment să o realiseze, 
«tot pe cîmpul de bătăhe. Căci pe atunci 
«ideia unirii fraților era aşa de departe și 
«aşa de neïînteleasä de mintea gloatei, incit 
«numai cu sabia se puteau gîndi să o rea- 
«liseze unii ca Stefan sai Mihai, a căror age- 
«rime depäsia priceperea şi prevederea con- 
«timporanilor. Dar suferinţele comune apro- 
«pie şi infrätesc pe oameni mai mult decit 
«orice. Cei patru sute de ani de umilinte şi 
«necazuri ce au trecut peste noi, au făcut 
«mai mult pentru causa unirii decit victo- 
«iile de la Cetatea Dimboviteï și de la Rim- 
«nicul-Sărat; și de aceia, îndată ce împre- 
«jurările ni-aă lăsat un moment de räsuflu, 
cideia unirii a izbucnit de odată de la un 
«capăt pănă la cellalt al ambelor teri, şi s'a 
«impus, nu numai înnăuntru, dar si Europei 
«întregi. 

«Sînt abia 45 de ani de atunci; mulți din 
«noi am trăit anii aceştia, şi am luat chiar 


SERBAREA ÎN BUCUREȘTI 49 


«parte la desfăşurarea evenimentelor. Am 
«văzut cu ochii noştri cum din două neîn- 
«semnate provincii s'a făcut un Stat modern; 
«am asistat la nașterea şi creşterea lui, la 
«botezul lui de sînge; l-am văzut crescind 
«în putere şi înțelepciune, ca un tînăr atlet, 
«si întinzînd braţ de ajutor si altora în ne- 
«voi; am luat şi noi parte, cu inima, cu 
«sufletul saă cu sîngele nostru, la răsplăti- 
«rea, cu virf și îndesat, a secolelor de ru- 
«şine trecute; si am lucrat şi noi, mari şi 
«mici, la desävirsirea visului pe care nu i-a 
«tost dat Marelui Stefan să-l vază împlinit. 
« Poate dar marele şi sfintul Domn să reiea 
«in pace somnul său cel veşnic. Dacă sute 
«de ani a tresärit în mormint, atunci cînd 
«neamul săti se părea în primejdie de peire, 
«astăzi poate să doarmă liniştit; căci Ro- 
«mini, uniți în gînduri si în simțuri, viteji 
«ca'n vremile lui, înţelepţi şi hotăriţi, vor şti 
«să-şi apere moşia cum a apărat-o şi el.. 
«Fie ca această zi mare, cînd inimile tu- 
«turor Romînilor bat împreună, însufletite la 
«amintirea lui Stefan cel Mare si Sfint, să 
«fie legătura care să ne unească pe toți în 
«acelaşi gînd de iubire de ţară şi de sacri- 
4 

«ficiu pentru gloria şi tăria ei! Acesta va fi 
«adevăratul si cel mai scump prinos PRES 
_«eroüul de la Putna.» 


Cu multă pricepere şi vorbind aşa de 
tare si de răspicat, încît se auzia pănă la 
capătul pieții, un şcolar de liceu făcu să 
răsune armonia mîndră a versului lui Vasile 
Alecsandri, din Dumbrava-Rosie, în care 
ek cîntă biruința cea mare a lui Stefan 
asupra Leşilor năvălitori supt regele loan- 
Albert. 

Acum societatea Carmen a maestrului 
Chiriac începe Deşteaptă-te Romîne si, ca 
totdeauna cînd acest strigăt de deznădejde 
rupe văzduhul, un avînt de durere răzbu- 
nătoare se trezeşte în sufletele tuturora. Cu 
adevărat «Deşteaptă-te Romîne» — ori de 
unde i sar fi luat aria — e imnul potrivit 
pentru un popor care a suferit aşa de multe 
si trăiește pănă astăzi încă aşa de grei ca 
poporul nostru. Blindeta senină a glasurilor 
de copii ce-l cîntă nu e în stare să în- 
lăture sau să schimbe aspra, amara, întu- 
necata întipărire a strigătului robilor ce se 
deşteaptă și încleaştă mîna pe armă. 

Si îndată cadentele mîndre, religioase 
ale «Imnului regal», în care cîntă siguranța, 
credința vremii de astăzi pentru Romiînii 
cirmuiti de regele Carol, aduce ca o îm- 
păcare, ca o potolire a sufletelor zguduite. 

Principele Ferdinand lasă tribuna şi se 
aşază în fruntea strălucitorilor ofițeri de 
toate ârmele pentru a primi defilarea. Lingă 
el stă copilul regal, serios înnainte de vreme, 
care-şi ascunde o bucurie ce n'ar fi potri- 
vită cu rangul său. 

“Trec infanteriști cu căciulile negre, ro- 
siori sprinteni, artileristi, cîte un mănunchiii 
ales din toate armele. Cîntece războinice 
răsună din goarne si tobe. Steaguri nouă 
ce vor înfrunta gloantele, se urmează în 
lumină. Ochii sorb frumuseţa mîndră a ce- 
lor ce sînt chizeşia liniștii, dezvoltării ȘI 
mindriei noastre. 

A venit rîndul şcolilor: copiii strinsi supt 
steaguri merg bine, fudui ca niște adevă- 
rati ostaşi. Lumea e vădit miscatä de «vi- 
tejia» lor, şi în această înduioşare care se 
vede şi la «10 Mai» cînd trec elevii în 
sunetele musicilor militare, se arată mindria 
luptătoare, avintul spre cinstea războinică 

pe care le-am moştenit de la strămoşi. Citi- 
va, foarte puţini, studenţi tin steagul albastru 
dăruit lor într'o vreme de mare aprindere 
patriotică de domnisoarele din Sibiü, care 
au cusut în el durerea si speranțele Ro- 
mînilor din Ardeal. El pare o imensă floare 
albastră de «nu ne uitati!». Ardealul e 
astfel şi aici, la Bucureşti, lingă întruparea 
lui Ștefan, lîngă represintanții regalității 
romänesti de astăzi, precum el va fi la 
Putna prin steagul sărac al ciobanului Cir- 
tan şi prin cununa umilă închinată lui Stefan 
de «teränimea neamului säü din Ungaria». 

Apoi se face tăcere. Aceiaşi ochi caută 
departe în verdele copacilor ivirea din noi 
a morților gloriosi. 

Ei veniră într'un mers lin, ca o plutire, 
fără cuvinte, fără cîntare, fără musici. Ste- 
fan-cel-Mare călăria pe un cal cu valtra- 
puri filfitoare; o lungă haină de catifea 
cu flori îi cădea de pe umeri, coroana de 
aur apăsa pe bogatele plete bălane. Ser- 
gentul de. călăraşi, un Moldovean din păr- 
tile Vasluiului, intelesese pe deplin ce tre- 
buia să fie: ochii căutaă mîndri înnainte si 
fata luase o expresie de stäpînire senină. 

„Un soldat negricios era Vlad “Ţepeş. 
Ochii negri vioi străluciau sub căciula de 
catifea, jur împrejur cusută cu mărgăritare 
mari. În față nu era răutate și cruzime, ci 
îndrăzneală, despret pentru duşmani si pen- 
tru moarte. 

Apoi trecură, în aceiaşi deplină tăcere, 
tulburată doar de freamătul vre unui cal 
speriat de atita strălucire neobişnuită, pur- 
tătorii hainelor boiereşti bogate, copiii -de 
casă gingasi şi blonzi în cari se prefăcu- 
cuseră pentru cîteva ceasuri aspri flăcăi de 
țară, şi cetele teränesti, cu arcuri, suliți si 
săbii. Bucureştenii nu erai deprinşi cu por- 
tul de vechi ostaşi tără frică al teranilor 
moldoveni; căciulile înnalte, pälärile cu 
margini late, cojocelele strînse, itarii încre- 
titi eraă, ca şi veșmintele de catifea, mă- 
tasă si aur, ca si pălăriile si calpacele blă- 
nite, de o formă neobişnuită, o noutate pen- 
tru dinşii. 

Alaiul se înfundă în Calea Victoriei, pe 
care o străbate încet, apoi el se pierde la 
dreapta în lărgimea bulevardului care duce 
la Cotroceni şi la casarma de plecare. Sara, 
cei doi corifei ai defilănii istorice vor pleca 


împreună. cu toate armele si veșmintele, 
împreună cu frumosul steag; cusut cu aur 
al St. Gheorghe, spre Borzești, pentru ca 
să învie a doua oară, pentru orăşenii şi te- 
ranii Bacăului, vremea lui Stefan-cel-Mare. 

La defilare luaseră parte numai pileuri 
din elevii liceielor, gimnasiilor, seminariului 
central, şcohi comerciale de gradul al II-lea 
si şcoli «Societății pentru învățătura popo- 
rului romîn». Ceilalţi școlari ascultarä cu- 
vintäri si cîntară în coruri, adunaţi în lo- 
calurile chiar ale şcolilor. 

După amiazi, Ministrul de Instrucție pre- 
sidâ împărțirea premiilor. 


+ 
* *X 


Cel mai înnalt asezämint cultural din toată 
Romănia, Academia Romînă, avu grijă să 
pomenească din parte-i pe acela care, nu 
numai că a făcut cu putință, prin luptele 
„lui viteze şi înțelepte, ivirea mai tărzie a 
scrisului romănesc, dar a împodobit tot cu- 
prinsul teriï sale cu biserici si mănăstiri de 
o armonioasă frumusetä simplă, a înteme- 
iat un anume mestesug de clădire al Ro- 


f' 

mînilor moldoveni, a făcut să se zugră- 
vească frumoase icoane şi a sprijinit alcă- 
tuirea unei şcoli de aleşi meşteri de slove. 
cum nu se mai află de veacuri, pe acela 
în sfirsit, care a făcut desävirsitä rînduială 
în Biserica Moldovei şi, dînd Romiînilor din 
Ardeal cel dintăiă episcop al lor, l-a dat 

şi mijlocul de a-şi avea în urmarea vremi- 
lor conştiinţă romănească şi cultură. 

Încă de la începutul lui lunie, d. Gr. G. 
Tocilescu, profesor la Universitatea din Bu- 
cureşti, cunoscut ca cuvintätor aprins, tinu 
înnaintea membrilor Academiei o lungă cu- 
vintare de natură foarte generală, care a 
tost îndată tipărită în revista literatură si 
avtă romînă şi în ziarul Conservatorul. 
D-sa fu ascultat cu toată luarea aminte pe 
care o. impunea însemnătatea subiectului 
ce-şi propusese a trata. 

În acelaşi timp Academia alese un de- 
“legat al săii pentru serbarea din Putna. D. 
D. Olănescu, membru al secției literare, 
capătă această sarcină. Programul serbării 
neîngăduind însă delegatului Academiei să 
vorbească în condiții potrivite cu însemnă- 
tatea instituției ce represinta, d. Olänescu 

n'a vorbit la Putna. Dintre membri Aca- 
demiei ce veniseră acolo în numele lor sin- 
gur și ca persoane particulare, d. Gr. G. 
Tocilescu se ridicâ şi vorbi ţerănimii bu- 
covinene despre Ştefan-cel-Mare şi despre 
mai multe alte lucruri de o însemnătate mai 
mică. 

Preşedintele Academiei, d. I. Kalinderu, 
arătase şi dorința de a se întemeia pe lingă 
această instituție un Museü al lui Stefan- 
cel-Mare. Îndeplinirea acestei idei ar fi fără 
îndoială foarte folositoare, si din punctul 
de vedere ştiinţific, si din cel patriotic. Ar 
fi greu însă ca Museul să fie deschis pu- 
blicului, Academia neavînd încăperile si 
serviciul trebuitor pentru aceasta. 


Pentru ziua însăşi de 2 lulie se hotări 
pomenirea lui Stefan într'o şedinţă solemnă 
a Academiei. 

Mulți membri activi si corespondenți, 
precum si destule persoane de distincție, 
erau adunate în sala cea mare a sedinte- 
telor la ceasurile 2 după amiazi. Pe estradă 
se vedea chipul lui Stefan-cel-Mare încun- 
jurat de dafini. | 


D. 1e Kalinderu vorbi cel d’intäiü, arätind 
însemnătatea lui Stefan față de tara-si de 
vremile sale. Presedintele Academieï nu 
uitâ să amintească marile merite ale lui 
Ștefan pentru arta romănească. Cuvîntarea 
se mîntui cu îndemnul ca şi cei de astăzi 
să. lucreze, ca si Stefan odinioară, «pentru 
pace, pentru ordine şi pentru civilisație». 

Secretari al Academiei, primul-ministru, 
d. D. A. Sturdza, ceru voie după aceasta 
să laude pe Ștefan cu laudele cele mai 
grele de căpătat, ale străinului care ar avea 
de ce să te pizmuiască. D. Sturdza făcu deci 
să se audă acea zugrävire recunoscătoare fă- 
cută în limba latină de Dlugosz, marele is- 
toric. polon al secolului al XV-lea: «O băr- 
bat minunat» ş. c. |. 

Cel ce scrie aceste pagini, membru co- . 
respondent al Academiei, căpătase voia de 
a face o împărtăşire despre «Ștefan-cel- 
Mare, Mihai Viteazul şi Mitropolia Ardealu- 
lui>. El a dovedit că Mitropolia ardeleană 
din Bälgrad (Alba-lula) e un asezämint 
al lui Mihai, pe vremea cînd el stäpinia 
Ardealul, că ea porneşte de la vechile epis- 
copii întemeiate acolo de Domnii din 

Moldova şi Ranca Si că cea 
mai trainică, mai însemnată si mai veche 
din ele e episcopia - Vadului, pe Someș, 
lingă Bistriţa : însă această episcopie se 
afla pe pămîntul cetății Ciceiului pe care 
o stäpinia Stefan dincolo de munți si, cum 
îşi aduce aminte şi astăzi teranul bistritean, 
Stefan a fost acela care a innältat biserica 
si a sfințit pe cel d’intäü Vlădică. Comu- 
nicatia sa tipărit în «Analele Academiei 
Romîne», si s'a dat şi o ediție populară, de 
tipografia «Minerva» din Bucureşti. 

Lumea ce se afla în tribunele Academiei 
mai multă decit de obicei, a dovedit cea 
mai mare luare aminte şi căldură față de 
această comemoratie culturală a lui Stefan, 
care-şi păstrează locul lingă comemoratia 
politică si militară. 


În ziua de 2 Iulie ziarele ce apar în Bu- 
curesti apărură în numere închinate lui 
Stefan. Unele au vorbit despre el în arti- 
ticolul dintăiă, altele, ca «Epoca» şi ziarul 
frances «Romănia», au fost alcätuite aproape 
în întregime din lucruri privitoare la eroul 
sărbătorit. «Epoca» a tipărit parte din cuvîn- 

tarea ce era să se țină la Putna de d. D. Onciul; 
mai tîrziu ea a dat si discursul d-lui |. 
Bogdan. Cea mai mare parte din articolele 
de ziare ai fost însă de tot reci si neîn- 
destulătoare; cei ce le-aă scris n’aveaü mă- 
car cunoştinţă despre lucrările date la iveală 
cu acest prilej. Reproducerile din broşuri 
vechi şi din cronici n'a fost totdeauna no- 
rocoase. Trebuia bogăție, căldură, adevăr, 
şi acestea at lipsit. 

Dintre revistele literare bucureştene, «Să- 
mănătorul» a dat un număr întreg privitor nu- 
mai la Stefan si împodobit cu desemnuri fä- 
cute de d. Costin Petrescu după alaiul istoric; 
poetul St. O. losif a datla lumină cel d’intärü 
capitol din poema sa asupra lui Ștefan- 
cel-Mare, cerută de Ministeriul de Instrucție ; 
nuvelistul M. Sadoveanu a înfățișat într'o 
icoană ziua morţii lui Stefan, poetul Vilsan 
a cîntat lupta de la Podul Înnalt, iar ei, 
din parte-mi, am arătat însuşirile de căpe- 
tenie ale ființii omeneşti neobişnuite care 
a fost Ştetan-cel-Mare. În cel d’intäiü nu- 
măr al «Convorbirilor literare» sa reprodus 
iarăşi cuvintarea d-lui D. Onciul. 

= 2. Serbarea în celelalte oraşe 
ale Romăniei. 


Între celelalte oraşe romăneşti, nici-unul 
navea o datorie mai mare de a cinsti după 
vrednicie pe Ştefan decît Iașii. Cu toată 
greutatea de a încălzi inimile si de a crea 
curente patriotice întrun oraş a cărui po- 
poratie e măcar pe jumătate străină — se 
ştie ce covirsitor e numărul Evreilor în 
foasta capitală a Moldovei —, s'a ajuns a 
se da şi acolo o frumoasă prăznuire a lui 
Stefan-cel-Mare. 

Dez de dimineaţă, laşii fură desteptati 
pentru serbare. Locul unde ea trebuia să 
se desfăşure era impus de la sine: el nu 
putea să fie altul decit piaţa foarte întinsă 
d'innaintea marelui Palat Administrativ, pe 
care o stäpineste statma turnată în bronz 
a lui Stefan, călare, cu buzduganul în mină, 
La dreapta se înnalță, intro ceață albästrie, 
dincolo de apa si de șesul Bahluiului, dea- 
“luri verzi, şi în fruntea celui mai apropiat 
dintre ele păzeşte mănăstirea Cetăţuia, care 
a fost clădită abia de Duca-Vodă pe la 
1670, dar se află pe locul unde din cele 


- SERBAREA ÎN ORAȘELE ROMĂNIEI 61 


Ca Ferate, Er PRET RE + ca ca A pepe ae eg QE cete PIE Ea pie ai PE ce of za 


mai vechi timpuri trebuie să fi fost cetatea 
de strajă a Iașilor. 

Dar alaiul nu se formâ aici, ci veni de 
departe, din cellalt capăt al marelui oraș 
ca să se închine în faţa străbunului. La 
Copoü, primblarea Iaşilor, cu grădina ei 
trumoasă, cu o casarmă uriaşă, cu livezi 
tăiate prin alei si sămănate cu pieţe ro- 
tunde, se strinserä la un loc şcolile si so- 
'cietățile romänesti supt steaguri. Pe cînd 
adunarea copiilor în haine de sărbătoare 
se făcea aici, în răcoarea celor 8 ceasuri 
de dimineaţă, Mitropolitul Partenie slujia 
în biserica sa metropolitană, innaintea au- 
toritätilor si unei mulţimi destul de mari. 

Avînd în frunte o musică militară, a re- 
gimentului 13 de infanterie, cortegiul se 
orîndu astfel: Liceul internat, o scoalä-mo- 
del, deschidea calea ; scoläritele din Scoala 
normală de învățătoare cuprindeau în mij- 
locul lor nouă fetițe îmbrăcate ca vechile 
Jupînese «din vremea lui Stefan»: vitezele 
copile mergeaü în umbra unui steag voi- 
„nicesc, lucrat de ele însile după chipul si 
asămănarea vechiului prapor din mănăstirea 
Zogratului (cu astfel de eroine nu cade în 


robie. neamul lui Stefan-cel-Mare!). Avind 
cu ele coruri și musici, mergeau în urma 
şcolilor societățile: de gimnastică şi musică 
(de-ar fi cît mai multe ca aceia, cum sint 
la Germani şi cum sint si la Bulgari !), de 
lucrători, de meșteșugari, de ajutare a să- 
racilor. Din cînd în cînd, musica trimbitilor 
și tobelor tăcea, si atunci glasurile de ar- 
gint ale copiilor cîntaă măreția zilei de po- 
menire a vitejiei si întelepciuneï sträbune. 
Străbunii erau întruchipaţi si eï în alană, 
prin terani, «plăiaşi», copii de casă şi «a- 
prozi», în haine ce cäutaü să se asemene 
cu ale timpului. Cu boieri cu tot la un loc 
— aici nu trebuia Vlad “Țepeș, căci era în 
Moldova, nici Stefan, căci duhul lui plutia- 
asupra bronzului scăldat în raze fierbinți —, 
ei eraii vre-o sută cincizeci de oameni față 
de alaiul de două sute cincizeci din Bu- 
cureşti. Armele si veșmintele veniaü și aici 
din lucrul plin de iubire al şcolilor, ce s’aü 
întrecut între ele; Ministeriul ajutase cu 
4.000 de lei, iar citeva sute mai fusese 
dăruite de Primărie, de Banca Naţională : 
și de un club. 
Lumea oficială se uni cu alaiul la Mi- 


tropolie, şi cu toţii merseră spre statuie, 
ducîndu-i cununi de bronz, cununi de flori, 
panglice, vorbe de recunoștință si toată 
dragostea inimilor. Era atita dvint, încît pă- 
"rea că vremile evreieşti de astăzi sînt cu- 
rätite de un vint de însănătoşire şi că învie 
laşii de biserici, alaiuri, şcoli si lupte ai 
trecutului. 

Mitropolitul sluji panahida înnaintea Voe- 
vodului de bronz, păzit de tunuri cucerite 
 däunäzi; fără nici-o înţelegere mai de’nna- 
inte; și aici cuvintele frumoase ale rugă- 
ciunii de pomenire făcură să, se plece ge- 
nunchii; și aici străbunul rămase singur 
priveghind asupra fruntilor plecate ca semn 
de recunoştinţă faţă de el. 

Cînd numele celui din urmă boier şi os- 
tas străbătu văzduhul senin de Iulie, pre- 
fectul judeţului, bätrinul scriitor Nicolae 
„Gane, născut în Ţinutul Sucevei, unde chi- 
purile şi veșmintele vremii eroice ai rămas 
aşa de depline, închinâ lui Stefan, ca pri- 
nosul cel mai de pret, cununa de recunos- 
tință a regelui Romăniei. Răspunzînd unei 
telegrame de omagiu a Academiei, Carol 
Lui arätase si prin cuvinte că ştie să-și 

amintească, împreună cu poporul romănesc, 
marele şi înțeleptul Domn, în care pretuia 
pe deplin ostaşul, ca ostaş biruitor el însuşi. 
Cea d'intăiă cuvîntare o tinu alt bätrin, 
d. Petru Räscanu. Nici-un alt orator n'ar 
fi fost mai potrivit pentru această sarcină. 
Om de şcoală înnălbit într'o muncă plină 
de iubire, profesorul Răşcanu spune tot- 
deauna liniştit şi senin, în cuvinte alese, lu- 
cruri sănătoase si hotăritoare ; bun cunos- 
cător al istoriei romänesti, el are cea mai 
adincă evlavie pentru trecutul Moldovei 
căreia e mîndru că-i aparține. 
„Cuviîntarea sa-a fost cit se poate de fru- 
moasă şi, dacă ni-ar îngădui locul, am 
da-o în întregime; tipărită în revista «Al- 
bina», în ziarele din laşi și în « Voința Na- 
tionalä», ea sar cuveni să se găsească în 
orice carte de cetire pentru şcolari și pen- 
tru popor. Pornind de la cuvintele prin care 
Ureche, cronicarul din veacul al XVII-lea, 
povesteşte despre înmormîntarea lui «Stefan 
Vodă cel Mare si Sfint», oratorul arată ce- 
însemnătate ai avut în viaţa noastră sufle- 
tească zilele cînd ni-am adus aminte de 
marele Domn, schiteazä starea Europei la ivi- 

„rea stelei. nouă a lui Ștefan tînăr, înşiră 
- sträduintile lui si roadele pe care le-ai adus. 
D. Räscanu apăsă asupra faptului că eroul” 
nu era un cuceritor pentru plăcerea de a 
vărsa sînge, ci un intelept socotitor al îm- 
- prejurärilor si un mare crutätor de vieți. 
El scoase în lumină însuşirile neobişnuite - 
“eu care, pentru binele neamului, fusese în- 
zestrat Stefan, îl infätisä ca pe un prieten 
al ţerănimii, cu ajutorul căreia a luptat, ca 
pe un închinător de sfinte lăcaşuri. Si, în- 
torcîndu-se asupra poporului care, fără nici- 
un amestec străin, dintr'un drept Moldo- 
„vean şi dintr'o Munteancă adevărată, a dat 
pe Stefan, el îl zugrăvi primitor si bun, 
dar în stare să se împotrivească oricînd 
coplesitorilor. «Pe acest pămînt nu pot 
trăi decit acei. cari au dragoste pentru el, 
cari amestecă sudoarea frunții lor cu sucul 
brazdelor sale și cari sînt gata în tot mo- 
mentul a se jertfi pentru el.» Cuvintarea 
arătă mai departe greutatea vremilor de 
astăzi: « Vremunile sînt grele. Veacul ce a 
început este un veac de fier. Viitorul este 
numai pentru cei voinici, pentru cei bogați, 
pentru cei luminati. Duşmanii neamului sînt 

5 


înzestrați cu mijloace de iei mult mai 
primejdioase decît în trecut». Pentru a-i 
învinge, nu ni trebuie alt ajutor decît ace- 
„laşi pe care s'a răzimat si Ştefan părintele, - 
în. luptele sale învingătoare, teranul: «Să 
ne apropiem de acest popor: nu zic să ne: 
pogorim pănă la el, căci. nu sîntem aşa de 
sus; să nu uităm că în rîndurile lui sînt ur- 
maşii tovarășilor lui Stefan, pentru cari am 
îngenunchiat adinioarea. Să facem să dispară 
prăpastia dintre clase, moştenirea trecutului, 
şi să păstrăm pămîntul strămoșesc numai 
pentru Romini, cari în cursul veacurilor 
l-au înroşit cu sîngele lor. Si numai atunci 
vom fi-vrednici ca pănă în timpurile cele 
mai depărtate să serbăm multe centenare 
în amintirea părintelui patriei Stefan-cel- 
Mare». 

D. Räscanu vorbise din partea Univer- 
sității ; ca represintant al celorlalte şcoli, 
directorul Gh. Nădejde a manifestat ace- 
leaşi sentimente de iubire de ţară și de 
neam, aceiaşi căldură pentru teränimea 
care păstrează însuşirile cele bune de răb- 
dare, vitejie si înțelepciune ale poporului 
romănesc. 


+ | 

: Da arte premulor, ai fost sara 
retragere cu torţe şi focuri de artificii. Cei 
ce le-ati pus la cale, a scăpat din vedere 
că 2 Iulie 1904 era pentru Romini zi de 
pomenire evlavioasä, praznicul unui mort 
glorios si că în cupa de oțel a mîndriei ră- 
mîne o picătură de jale. ira 

Revista «Archiva societății ştiinţifice si 
literare din laşi» a publicat un număr în 
amintirea lui Stefan, cu studii şi docu- 
mente felurite. 


* 
#k 


Îndată după serbarea de la laşi sau ală- 
turi de dînsa chiar, trebuie pusă cea de la 
Borzești. Ea sa tăcut întrun sat, dar a 
fost şi serbarea oräsenilor din Bacäü în- 
naintea celei mai apropiate biserici a lui 
Stefan-cel-Mare, înnaintea celui mai apro- 
piat loc în care umbrei lui îi place să se 
sălășluiască. 

D. Radu Porumbaru, inginer, un harnic 

"şi inimos Romin, Liga din Bacäü şi direc- 
torul liceului din acest oras, d. Lascär Ve- 
niamin, care a dovedit si cu alt prilej că 


în  . spiritul noù şi catä. E räspindi 


între școlari, au fost începătorii şi orindui- 


torii serbări.  - | ESS 


Pentru ca Bucureştenii, leşenii si cei ce 


plecaseră la Putna să se poată intilni de 


o potrivă la Boszeşti, s'a ales ziua de 4 


Juke; o Duminecă, precum, de: alminterea 
. Dumineca de după 2 Iulie fusese hotărită 
de Ministeriü pentru toate präznuirile de 


la ţară. Trenuri speciale trebuiau să ducă 


lumea la marele şi frumosul sat dintre 
muncele, în lunca Trotușului, în drumul 
spre Tiîrgul-Ocnei. : 
Comitetul s'a îngrijit să aducă armele si 
veșmintele din Bucureşti ; soldaţii cari în- 
chipuise în acest oraş pe Stefan-cel-Mare 
si pe Vlad Tepes, fură poftiti să infâtiseze 
şi aici pe cei doi viteji. Se tipăriră cărţi 
postale amintitoare si două medalii cu in- 
script potrivite si lucrate destul de. bine 
(pentru una din ele capul lui Ştefan a fost 


desemnat de d. Vladimir Mironescu). Sa 
publicat şi o carte cuprinzind fel de fel de, 


scrise privitoare la Stefan, dar, ca si mai 
toată literatura despre dinsul, broşura a 
ieşit cu totul slabă. 


} 


La aia veniră si Ministrul de In- 
structie Publică, apoi dr. C. L. Istrati, care 
“vorbi în numele Academiei, multă lume 
„din Bucureşti, delegaţi ai studenţilor din 
„laşi şi cîte un oaspete ardelean strecurât 
într'ascuns din ţara unde numai sufletele 
_ pot pomeni în ascuns pe cel mai mare 
dintre Romini. Un tren sosi, alcătuit din 
nu mai putin decit treizeci şi opt de va- 
goane. Tribuna fusese clădită după toată 
rînduiala de arhitectul Primăriei. din Bucu- 
reşti, Petricu. Satul întreg se gătise pentru 
cea mai mare serbätoare ce se, va pomeni 
în viata lui umilă. Musica regimentului de 
infanterie din Bacău fusese adusă pentru 
a călăuzi şcolile şi alaiul. O nemärgenitä 
mulțime de terani alergase la Borzeşti si, 
legînd cele ce le auziaü si vedeai cu po- 
„vestirile despre Stefan, ce trăiesc încă între 
_dinsit, ei își dădeau samă de rostul slujbei. 
“strălucite, pe care o făcu însuşi episcopul 
de Roman, a cuvintärilor, a bubuiturilor 
de tun şi cîntecului musicii, a praznicului 
„în jurul căruia se strînseră 3.000 de oameni 
de toate treptele, Şi ei se vor fi simţit 
mîndri că omul care după patru sute de 


ani de la stingerea lui din viaţă are încă. 


atita putere încît îngenunche toată Romi- 
nimea înnainte-i și smulge aceiaşi recuno- 


ştință Regelui şi celui din urmă dintre su- 


puşii lui, s'a născut — cum zice povestea 
— într'un sat, în satul lor, si a zburdälnicit 
copilăria lui pe aceleaşi drumuri albe între 
dealurile verzi pe care le străbătea acum, 
ca o umbră ieșită din mormînt, chipul său 
chemat din adincurile inghititoare ale vremii. 


Serbarea de la Botoşani e vrednică si 
ea de a fi amintită în deosebi. Marele oraş 
al Moldovei-de-sus cuprinde astăzi în ho- 
tarele sale, foarte largi, şi biserica Sf. Ni- 
colae, pe care Ștefan o înnălțase în satul 
Păpăuţi, făcînd, fără îndoială, si case dom- 


meşti lîngă dînsa. Biserica se repară astăzi . 


si, văzînd-o  Botoşănenii, trebue să aibă 
înnaintea lor pe marele intemeietor si apă- 
rător al teri. 

Primăria se puse în fruntea serbării sce- 
lare, lucrînd în unire cu directorii scoli- 


lor si cu Ateneul din localitate. Alaiul | 

istoric s'a desfăşurat si aici în mijlocul unei. 
bucurii înduioşate. Prapurul Sf. Gheorghe 
a strălucit şi aici la soarele lui Iulie. Bu- 
ciumele n’aü stat mute ca în trecerea mă- 
reatä a umbrelor trecutului la Bucureşti, 
ci ele ai sunat tare. Si voios, trezind din 
somn şi chemînd la serbarea panahidei şi 
la ascultarea cuvintärilor. Multă vreme, lo- 
cuitorii romini ai Botoşanilor vor. vedea 
cea mai frumoasă parte a trecutului Mol- 
_doveï în lumina serbării de la 1904. 


# 


Pomenirea lui Stefan-cel-Mare trebuia să 
apară mai mişcătoare oriunde se afla acea 
moaşte sfintă care e o biserică a lui. Asa 
a fost deci la Dorohoi, unde altă biserică 
a Sf. Nicolae se ridică din ruinele sale, 
astfel la Piatra, unde lumea oficială a do- 
vedit multă căldură în serbătorirea lui Stefan; 
la Cetatea Neamţului, unde am văzut încă în 
August atirnind ghirlandele uscate; întru cit- 
va şi la Huşi, unde a slujite piscopul— episco- 
pia € o biserică a lui Stefan, şi încă mai putin 
la Vasluiii, care şi-a prefăcut aşa de mult altă 
biserică de acesta, încît îi e iertat să nu mai re- 


TO ER POMENIREA LUI. STRFAN-CEL- MARE. e QE. 


cunoască seal vremii lui Ștefan. Folticenii 
Sau dus în satul vecin Baia, unde a perit 

de sabie şi foc, într'o veche noapte de De- 
cembre, oastea lui Matiaş Corvin regele 
Ungariei, şi pomenirea sa făcut în grădina 
întinsă a Cantacuzinestilor, lingă. colții de 
piatră ai bisericii lui Alexandru-cel-bun şi. 
nu departe de ruinele mindre ale bisericii 
lui Stefan însuşi, care stäpineste încă în-. 
tinsul ses al Moldovei. La Rimnicul-Sărat, 

unde se află iarăși, de şi oraşul a făcut 
parte din Tara-Romäneascä, un astfel de 
dar frumos al lui Ștefan (cu toate că, ia- 
räsi, pretăcut), un cor de optzeci de sto- 
lari a înnălțat imnuri si o procesie s'a des- 
făşurat pe strade. Soldaţi din regimentul 9 

de infanterie deschiseră ziua amintirilor 
sunînd din goarne. Prapurile bisericilor fură 
duse pe strade în procesiune; preoții pur- 
tară colivele în mijlocul unui carei de sol- 
dati. Se împärtirä medalii comemorative. 

Sara, copiii din şcoli represintară Sobreschi 
și pläiesii. Raportul despre serbare zice: 

«Majoritate din populația oraşului si să- 
tenii veniți cu această ocasie nici: nu Sai 
mai dus acasă, luînd masa la locul ser- 


a “unde au site cantine; în care 
timp a cîntat musica militară». Si în de- 
părtata Slatină a fost o procesie alegorică : 
Stefan-cel-Mare, care a dat Domni iubitori 
de creştinătate celeilalte ţeri romănești, trecu 
aici «călare, avînd înnainte alebardieri, Si în 
urmă arcași si gloată cu ghioagä». 

Prefecţii au venit şi eï în foarte multe 
locuri la”serbare. La Buzău si la Craiova, 
ei au luat cuvîntul, verbind marii mulțimi. 
Afară de episcopii de Argeş şi Rimnicul- 
Vilceï, ceilalți au slujit pentru odihna su- 
Hetului lui Stefan-cel-Mare. Mai peste tot 
locul armata a împodobit serbările: în -Fol- 
ticeni, în Severin, în Craiova, în Tirgo- 
-viste, generalii comandanţi au fost de față, 
dînd un frumos exemplu. La Galaţi oastea 
a fost înşiruită pe strade. 

Pretutindeni au fost, pe lingă panahidä, 
cîntece, musici, procesii de copii în haine 
„de serbätoare. Adese ori sara a fost între- 
buintatä cu represintații de teatru. Unele 
au fost potrivite, altele mai putin (la Do- 
rohoi sa jucat si Cinel-Cinel, în Turnu- 
Măgurele «D'ale Pensionatului»). Unde ai 
fost şi jocuri, se poate zice că ele puteai: 

fi lăsate la o parte, căci, dacă ele se îm- 
päcaü cu împărțirea premiilor, nu răspun- 
deaü  cuviinții triste a unei präznuiri fu- 
nebre. La Brăila sa ales rău grădina Mo- 
numentului, care aminteşte vremile ocro- 
tir străine, si nu ale mîndrei neatirnäri. 

Ziare si cărticele amintitoare saă tipărit 
în cîteva locuri. La Cîmpulung s'a împărțit 
o broşură, Dumbrava. Rosie, la Rimnicul- 
Sărat şi la Focşani ziare. Sa vorbit de 
tipäritura de la Borzesti. 


Dregătorii Statului si ai Bisericii, profe- 
sorii şi institutorii au putut fi une ori mai 
prejos decit sarcina lor, — oare nu sa 
apucat întrun loc pe care nu-l voiü numi, 
profesorul de istorie de la gimnasiü să 
spuie că e bine a se da lumii din cînd în 
cînd cîte «o linguriţă de patriotism», fiind- 
că astfel se ajută mari interese politice şi 
sociale ? Ca totdeauna, lumea bogată si de 
neam mare sa ținut trufas la o parte, cu- 
prinzind în despretul cu care acopere fap- 
tele, scrisele, gindurile, idealele noastre si 
pe însuşi Stefan-Vodä, fără de care acei 
oameni ar fi astăzi robi despretuiti ai Tur- 

cului și nu și-ar putea petrece în țară ca 
si în străinătatea ispititoare. Dar la înnăl- 
timea zilei a fost lumea putin strălucită si 
“săracă. Din multe părți, mărturii sigure, 
care nu oral menite pentru. tipar, asigură 
aceasta. 

„De la Severinsse serie: «Serbarea s'a 
desfăşurat în aşa mod şi a fost aşa de în- 
nältätoare cum poate nu sa văzut nici- 
odată în acest oraş». Raportul din laşi 
scrie: «S'a observat că unele case care la 
alte serbări erau închise sr întunecoase, de 
data asta au fost decorate ziua si iluminate 
sara». La Găeşti, orăşel din jud. Dimbo- 
vita, unde sau făcut si tribune şi musica 
militară a cîntat, pe cînd autorităţile erau 


strînse întrun pavilion anume, «tribunele: 
ŞI împrejurimile nu mai incäpeaü de public, 


care aştepta într'o tăcere religioasă înce- 
perea serviciului» ; mormîntul lui Stefan 
fund închipuit şi aice pentru slujba -pana- 
hidei, cei de faţă căzură în genunchi 'în- 
naintea lui. Din Rimnicul-Vilceï se anunţă: 
«Putem zice că na fost Romîn care să 
nu fi asistat la această patriotică serbare. 
Grija apoi ce a pus fiecare în curăţenia şi 


+ 


îmbrăcămintea. lui, A ales cei cari purta 
costumul naţional, probează că o adevărată 
multämire sufletească au simțit cu toţii 
pentru serbätorirea celui mai mare Voevod 
al Romînilor». Revisorul din Buzăă judecă 
astfel: «În Romănia nai fost încă serbări 
care să stirnească atitea nobile sentimente 
de înviorare, de admiratiune către trecutul 
nostru glorios, ca serbarea de la 4 Iulie 
trecut». Am văzut însumi în Bucureşti ochii 
umplindu-se de lacrimi la trecerea alaiului 
istoric şi oameni cari nu se cunoşteau în- 
cepură a vorbi unul către altul pentru a-și 
mărturisi marea bucurie ce simtiaü. Ofițerii 
şi lumea ce se afla lingă dînşii porniră 
pe neaşteptate în aplause ce nu mai con- 
teniaă si cum nam mai pomenit la nici-o 
serbare de la noi. Mişcat, principele Fer- 
dinand salută însuşi evocarea strălucitoare 
a trecutului ţeni noastre. 

Astfel de amintiri rămîn, şi nu e: nici-o 
comoară mai scumpă decit ele, nici-o pu- 
tere mai puternică decit aceia ce se des- 
face din ele si uneşte un neam. întreg, supt 
căpeteniile salé fireşti, înnaintea oricărei 
primejdii. 

3. Serbarea la sate. 


Învăţătorii, cari de cîțiva ani de zile au 


făcut atita bine și au ajuns prin multe părți 
îndreptătorii si sfătuitorii siguri ai teräni- 
mii, ai dat însă serbarea care, dacă nu e 
cea mai bogată şi mai impunătoare, e aceia 
care spune, înseamnă şi pretuieste mai mult. 
Ei mar fi izbutit însă a depune un așa de 
frumos dar sufletesc la picioarele strămo- 
sului, dacă în teränimea noastră nu Sar fi 
deşteptat si cu acest prilej acele simţiri 


alese, bune, nobile, pe care le cred numai: 


aceia cari au fost îngăduiți să pătrundă în 
mimile celor multi ai poporului romănesc. 

Mai multe sate erai chemate să se adune 
în cite un centru; Călătoriile copiilor din 
școli către satul-centru s'au prefăcut însă 
în adevărate pelerinagii evlavioase ale mul- 
timilor. Teraniï moldoveni, printre cari s'a 
povestit totdeauna despre neînfrînta vitejie, 
desävirsita dreptate si bunătatea nemärge- 
nită a lui Stefan-cel-Mare și Sfint, au în- 
teles de la început că acest praznic nu e 
numai o serbare pentru copii, dar si tera- 


AR 


nii munteni au gicit în acel adormit care 
ridica o ţară î aa în picioare, pe unul 
dintre cei mai mari ai neamului, cari sînt 
de o potrivă ai bogatului şi puternicului 
ca şi ai celui mai sărac dintre locuitorii pa- 
triei. Îmbrăcînd deci cele mai bune haine 
ale lor, luîndu-şi copiii în cară împodobite, 
ei au pornit din toată inima lor, pe deplin 
curată — fără gînd de zarvă şi de beție —, 
ori-unde a fost un om de ispravă care să 
li vorbească, la parastasul lui Vodă Stefan. 

«Sînt centre ca cel din Trestia», poves- 
teste revisorul şcolar din Buzău, «unde aù 
luat parte peste o mie de săteni: bărbaţi, fe- 
mei, flăcăi, fete si copli». În judeţul Cons- 
tanta, unde se află atitia săteni de-ai noştri 
veniți de dincoace de Dunăre, sosiaü necon- 
tenit cete de copii pe jos; alții în căruțe cu 
drapelul înfipt pe dinsele. «Sătenii purtaü cu 
mindrie tablouri cu diferite scene din viaţa 
Domnitorului». În Ținutul Vasluiü se vedeai 
sosind «notabilii în trăsuri împodobite cu ar- 
curi de verdeață, şcolarii asemenea în cară 
împodobite, milițienii formînd gărzi la dra- 
„pele, fetele mari îmbrăcate în costume na- 
tionale, conduse în ordine, şi sătenii». În 

“Ținutul Tecuciü trec «care de triumf deco- 
rate cu stegulete, tablouri istorice, velinte 
ŞI arcuri de verdeață». Școli se întilnesc în 
cale si merg voios înnainte. 

Unde sosesc, la «centru», pregătiri cu- 
viincioase se fac pentru primire, cu atit 
mai mult în locuri care se luptă prin con- 
deiul învăţătorilor ca să li se recunoască 
cinstea că acolo la dinșii s'a dat vre una 
din luptele lui Stefan. « Pretutindeni», scrie 
revisorul de Tutova, «au luat parte la ser- 
bare, pe lîngă personalul administrativ al 
comunelor, şi un mare număr de locuitori, 
contribuind bucuroşi la preîntimpinarea chel- 
tuielilor şi găzduind pe oaspeţii din alte co- 
muni». Da, săracii terani sau făcut ospä- 
tători fără de plată şi au dat lui Stefan- 
Vodă, pentru Dumineca prăznuirii lui, biata 
lor letcaie cruntă de multă muncă. Din 
banii strinsi de la locuitori sa făcut la 
Hirsoveni în Vaslui, unde sai strîns sa- 
tele Cosesti, Poienești si Ivänesti, o foarte 
drăguță serbare de ţară. «Un colac mare 
şi o colivă asemenea mare, vin şi lumînări 
de ceară curată» aşteaptă binecuvintarea. 
portretul lui Stefan şi al regelui Carol atirnä 

supt un verde arc de triumf. Douăzeci de 
lăutari cîntă, îndemnînd lumea. 
Rugăciunea se incepe la biserică, saü şi 
la şcoală, anume gătită pentru aceasta, 
Toţi tin să fie de față: primarul şi nota- 
rul. şi agentul sanitar, şi une ori medicul 


“spitalului sătesc, care va vorbi si el, însă- 


nätosind astfel si întărind si sufletele. Pro- 
prietarul singur lipseste maï totdeauna. Dar 
la Stäncesti Doamna Zenaida Callimachi, 
coboritoare din Moruzesti și măritată cu 
coboritorul familiei domneşti a Calmäsilor, 
a îmbrăcat o școală întreagă în vechiul 
port istorie pentru serbare. 

Slujba se ascultă cu Oo cuviință care 
poate fi ajunsă în unele orașe, dar n'a. 
tost întrecută nicăiri. «Rugăciunile de oca- 
sie si pomelnicul», spune o dare de seamă 
din “Ținutul Vasluiului, au fost ascultate de 
toți cu multă pietate, în genunchi». Stind 
astfel în genunchi, sătenii din Constanţa 
sînt induiosati pănă la lacrimă cînd aud de 
acel om care, cu credincioşii săi, «pieptu- 
rile lor le-aă făcut hotar şi zid de apărare 


pentru Biserica ta, Hristoase, Dumnezeul - 


nostru». «Multi din săteni ai plins», serie 

 revisorul. «Lumea îngenunchiată pe locul din 

fața bisericii», spune o dare de seamă din ju- 
detul Olt, «infätisa o adevărată smerenie 
şi dădea cugetătorului o vădită încredere 
în strasnica venerație ce poartă teranii no- 
ştri către vitejii lor străbuni». 

lar cînd copiii, aşezaţi în strane, dată 
răspunsurile cîntind, bucuria părintească se 
revarsă ca un balsam asupra inimii întris- 
tate așa de adinc pentru pierderea acelui 
viteaz romănesc care a murit acum patru 
sute de ani. «Lumea era foarte multämitä», 
se scrie din satul vasluian Scînteie, «de 
“modul cum cîntaă şcolani». Cînd ei fac 
să se audă acum altfel de cîntece, care 
proslăvesc pe strămoşul adormit sau nea- 
dormita vitejie şi destoinicie a neamului, 
bucuria e îndoită. « Toţi ai rămas surprinşi 
ȘI părinții prea bucurati»,-scrie din satul - 
Optaşi, în Olt, alt învățător. 

Cuvintärile încep, şi multe sînt foarte 
cuminţi. Unul înstunteazä pe ascultători 
că «cele spuse despre Stefan-Vodä nu sînt 
basme, nici poveşti, ci viața plină de 
fapte mari a unui strămoș al nostru». Al- 
tul pune viața lui Stefan «in legătură cu 

viaţa de acum a săteanului». Un al treilea 
li dovedeşte si pe calea faptelor acestui 
om mare că numai prin adevărata muncă 
și jertfă de sine se innaltä popoarele. 

Oamenii văd că-un astiel de cuvintätor 
vorbeşte înțelept, folositor şi cu priinţă și-l 
ascultă, invätind. «Impresia ce a produs 
publicului această expunere», cetim odată, 
«mi-a dovedit cu prisosintä cît de lesne 
se înflăcărează Romiînii la auzul cuvintelor 
ce li amintesc timpurile märete de odi- 
nioară». 

Copiii trec prin sat cîntind «Desteap- 
tă-te Romîne», cîntecele lui Stefan, cîntecul 
de astăzi al Regelui, doine Si marșuri. Ei 
poartă une ori veșmintele și «armele din 
vremea lui Stefan-cel-Mare» (tirgul Bereşti), 
Cite unul chiar se încumetă a fi Stefan 
însuşi: «în unele comune învățătorii au. 
deghisat cîte un elev cu haine anume fă- 
cute pentru a represinta pe Stefan-Vodä», 
se scrie din Moldova-de-jos. Ei poartă să- 
bii, arce, sulițe, si ce fudui sînt că pot fi, 
o întreagă zi de Duminică, vitejii de cari 
spun cîntecele! 

Și, dacă e lucrul pe vitejie, Hăcăii, mai 

ales cei cari aii făcut oastea şi ştiu cum 
“se slujeşte steagului, nu vreau să se lase 
întrecuţi de copii. Si ei vor fi în această 
zi de pomenire slujbaşii lui Stefan-Vodä. În 
cutare loc «elevii au străbătut satul cîn- 
tind Deşteaptă-te Române, iar cornistul, un 
reservist din sat, a sunat alarma.» În Tinu- 
tul Fălciiului defilează soldaţi cu schimbul 
în multe sate. La Scînteie, în Vasluiü, mil- 
țienii trag: o salvă de o sută de focuri 
pentru Măria Sa răposatul Stefan-Vodä. 
La Hirsoveni, milițienii, şi flăcăii între 16 
si 21 de ani chiar, fac «un batalion con- 
dus de sergenti-majori şi sergenti de re- 
servă şi miliție supt comanda unui vac- 
mistru reservist, în uniformă, călare si în- 
cins». În Ilfov, la Copăceni se dau salve 
de costaşii localnici sai de flăcăii adunați 
într'adins». 

Apoi sara se face teatru cu închipuiri 
din lumea biruintilor vechi. Dacă la Dră- 
guşeni «sa simulat lupta de la Podul În- 
nalt şi Cetatea Neamţului», în Ținutul Făl- 
ciiü, nu numai într'un loc, ci «in cîteva lo- 
“calități sau jucat piese teatrale»; în Tutova 
teatrul eroic se dă în sese comune. 

Cînd totul se mîntuie, oamenii ieaü bu- 
curosi acasă chipurile lui Stefan, iar copiii 
cărţile despre el şi frumoasele medalii ca 
argintul şi aurul cu chipul säü încununat. 
«Copiii», scrie revisorul din - Constanţa, 
şi azi poartă cu mindrie pe piepturile lor 
la diferite ocasiuni medalia comemorativă 
cu chipul lui Stefan-cel-Mare. 


În două locuri sai inaugurat monu-: 
mente săteşti ridicate în cinstea 1ui Ște- 
fan. Astfel, la Zănoaga, în judeţul oltean 
al Romanatilor, si la Birsesti, în Ținutul 
Putnei. 5 

Această din urmă serbare a luat o mare 
întindere, şi ea poate să se puie alături cu 
cea din Borzești. Focşănenii alergaseră în 
acest colț de munte, unde se zice că bă- 
trîina Vrîncioaie, aşa o bäbuscä cum sînt 
şi astăzi multe pe aceste culmi lutoase ale 
Vrancei, ce era pe atunci o singură pă- 
dure nemărgenită, a dat lui Ștefan învins 
şi fugar sîngele ei viu, mai scump: de cît 
acela din inima-i obosită, — pe feciorii ei, 
ca să lupte — şi să moară dacă trebuie. 
Cincizeci de preoți ai slujit aici panahida, 

douăzeci şi trei de şcoli au stat supt stea-” 
guri, praznicul a strîns mii de săteni; pre- 
tectul şi generalul au fost în fruntea mul- 
țimii cuprinsă de evlavie. 


…Din toate acestea se desface vădit fo- 
losul 'serbării. Pînă în Iulie 1904 în Ro- 
mănia nu se coborise încă trecutul cu 
oamenii săi mari şi faptele sale vrednice 
Si innältätoare în mijlocul oamenilor de 
astăzi, pentru -a-i îndrepta si îndemna, 
pentru a li da încredere în viitor. Ser- 
barea de la Putna. pornise de la nişte 
studenți —o mică parte a celor din Viena 
— şi de la o societate literară — Junimea 
«din laşi: ea încălzise numai pe unii din 
Bucovineni si Moldoveni. Inaugurarea, la 
laşi, a statuii lui Stefan-cel-Mare a dobin- 
dit mai mult o înfățișare oficială, si, în 
afară de puternicii ţerii, ea n'a avut alți 
“martori decit leşenii. Pentru cea d'intăiti 
„oară trimbita depărtată a vechilor biruinti 
suna duios şi limpede prin toate oraşele 
țerii, şi pănă în ţinutul cel mai singuratec, 
unde copii de terani romîni învaţă carte 
romănească pe pămîntul Romiînilor nea- 

tirnati. Stefan-cel-Mare era şi acum stră- 
moşul cel bun și iubitor, care nu plutia 
numai ca o umbră trufaşă asupra locurilor 
de adunare a celor ce stai în fruntea terii, 
ci, răsărind din mormînt ca un mosneag 
impovärat de vremea lungä a celor patru 
veacuri de moarte, el mergea împăciuitor 
şi înfrățitor al tuturor celor din neamul 
său, ca să spuie pînă în cel mai sărac 
bordeiii solia sa de muncă spornicä şi 
de aşteptare voioasă a timpurilor în care 
toți ai lui vor avea libertate, bogăție și 
lumină. 

Revisorul din Dimbovita arată în aceste 
cuvinte cuminţi folosul serbării lui Stefan- 
cel-Mare : «Serbările de acest fel, necu- 
noscute pănă acum la noi, contribuiesc, 
nu numai a destepta sentimentul national, 
amortit pînă acum în pătura cultă şi ne- 
cunoscut în cea incultă, dar a face cu- 
noscut şi poporului numele şi taptele mă- 
rete ale vitejilor noştri Domni în măsură 
mult mai mare decit sar putea face pe 
altă cale». 

Și e vrednic de cugetare faptul că și 
acum de la Ştefan, şi nu de la altul, a 

venit cuvîntul de mintuire, care a răscolit 
sufletele şi a înnălțat sus flacăra inimilor 
noastre. În 1901 se pomenia moartea de 
mînă uCigasä, pe cîmpia ardeleană a Turdei, 
a lui Mihai Viteazul, care a fost, ceia ce 
na fost Stefan, Domn peste toţi Romiînii, 
de o potrivă stäpin la Bucureşti, la lași, 
la Suceava Bucovinei, la Hotinul şi Ce- 
tatea-Albă a Basarabiei, la Hustul și Mun- 
caciul Maramureşului, unde a făcut episcop 
pe un stareţ de la Tismana, între Crişuri 
si pe Temes, pănă la graniţa din Tisa a 
neamului nostru. Un Domn aşa de viteaz, 
biruinți aşa de strălucite, cuceriri atit de 
neaşteptate, o așa de minunată întregire a 
terii locuite de Romîni, o aşa de năprasnică 
vijelie a miîniei noastre, aprinzind în ve- 
derea lumii întregi mari flacări de glorie! 
Și, pe urmă, uneltri vielene, trădare în 
toate părţile, lupte pierdute, fuga deznä- 
dăjduită în pribegia străinilor, iar, după 
un ceas de bucurie în răzbunare, omorul 
marelui eroă nenorocit. Toate simținile ce 
se pot avea pentru trecut, trebuiaü să se 
aprindă întețit în Romini de astăzi. Si 
totuşi abia s'a putut înjgheba o călătorie 

neorînduită si fără căpetenie vrednicä, la 
mănăstirea din Deal lingă Tîrgovişte, unde 
falnicul cap despărțit prin sabia străinului 
trădător se păstrează ca o dovadă de mu- 
cenicie pentru dînsul, iar, pentru noi, ca o 
mustrare. 

De ce oare această tăcere? 

Întăiă, fiindcă noi nu sîntem dintre po- 
poarele acelea care-şi ascund. înfrîngrerile 
și le väpsesc cu false colori de biruintä. 
În 1899 am fi putut să ne bucurăm pentru 
alipirea de o clipă a Ardealului Ja terile 
romänesti de sine stătătoare. Acea clipă 
de mîndne a trecut însă nebăgată în sa- 
mă. În 1901 nu puteam face alta decit să 
plingem, fiecare în singurătatea inimii sale, 
pentru străbunul mort tinăr, mort biruitor, 
neîncunjurat de boieri, nestiut de terani, 
nepregătit de biserică, neprohodit în sicriu, 
ucis, descäpätinat, aruncat si pîngărit. Sin- 
gurul steag ce am fi putut scoate într'o 
asemenea zi ar fi fost sabia bine ascuțită 
pentru a răsplăti! Si pentru aceasta nu 
venise încă timpul. 

A fost tăcere, pentru că teränimea noas- 
tră, şi mulţi dintre orăşeni chiar, se închină 

înnainte de toate cumpänirii înțelepte, silin- 
telor rodnice, bătrineţii încununate de iz- 
bîndă, sfirşitului senin şi cinstit. Aceste în- 
susiri se găsesc întrunite însă în Stefan, şi 
numai în Stefan. Ce uşor era să se lămu- 
rească viaţa lui înnaintea oricărui sătean 
vrednic! A venit să-şi iea dreptul de la - 
acel care omorîse pe părintele lui, Domn 
legiuit, a căutat hotarele strămoşeşti ale pă- : 
mintului săi; cînd a sărit altul — păgîn saü 
letin — asupra lui ca să-l despoaie şi să-l 
goneascä, el nu s'a lăsat, ci, fäcindu-si cruce, 
a chemat ajutorul lui Dumnezeü si s'a sir- 
guit atîta pănă a răpus primejdia; pe urmă, 
ca orice creştin ce a scăpat de ceasuri 
grele, el a făcut biserici si daruri sfinte si, 
neuitind de tovarășii săi de luptă, li-a dat 
ce pretuieste mai mult Romînul: moşii ca 
“să le lucreze din neam în neam; apoi, după 
ce a săvîrşit toate acestea, a îngrijit ţara 
așa de bine, încît a prefăcut-o într'un raiü 
de bielsug, asigurat pentru orice fel de 
vremi, și, simțindu-se foarte bätrin, a lăsat 
fiului săă toată moştenirea si agonisita lui 
și, spoveduit, împărtăşit, s'a stîns în cămara 
lui de odihnă, si toţi l-au petrecut cu multe: 

lacrimi la mormîntul cinstit pe care şi-l 
gătise de cu vreme. Care teran n'ar fi lă- 
crămat şi el de peirea acestui mare om de 
ispravă şi minunat gospodar al moșiei po- 
porului său ? G 
Si nu se vädeste oare prin aceasta că 
acest popor are şi pănă astăzi ca ţintă de 
căpeteme a vieți cinstita, trainica, bine- 
făcătoarea muncă a gospodarului ? 


4, Serbarea lui Stefan la Romiînii din 
Austro-Ungaria. - 


Rominit basarabeni sint ținuți în necu- 
noştința cea mai desăvirşită despre fap- 
tele si gindurile celor din Romănia, în 
cari sînt învățați să vadă numai nişte 
bieti «Moldoveni», cari trăiesc în neorin- 
duială şi întunerec, pănă ce va veni şi 
pentru dinşii ceasul de moarte. Din ţara 
unde Hotinul păzeşte de-asupra Nistrului, 
în care se mai innaltä încă, ţinte ale unui 
briă de oţel, Orheiul şi Soroca şi Tighinea 
și Cetatea-Albă şi Chiha, cetăți plämädite 
în singe, na venit un ban, o floare pentru : 
acel Ștefan-cel-Mare fără lunga sträduintä 

a căruia nu sar ridica astăzi crucea de- 
asupra tirgurilor şi satelor Basarabiei cu- 
cerite de 'Ruşi, ci ţara întreagă ar fi aco- 
perită de mirsavele dărimături ale puterii 
pägine. 

Acei locuitori ai Macedoniei turceşti cari 
sînt înrudiţi cu noi, trăiesc de o parte si 
mau avut împărtăşire la viața noastră de 
pănă acuma. Ei n’aü nici-o datorie de re- 
cunoştinţă faţă de Stefan al nostru, care 
nu trăieşte în amintirea lor. Numai stu- 
denti de acolo cari învaţă la Uniwersitatea 
din Bucureşti au trimes pe unul dintre 
dinşii la serbarea din mănăstirea Putna, si 
acel student, vorbind cu căldură, a fost 
ascultat cu toată multämirea frâteascä, de. 
lumea adunată pentru pomenirea lui Stefan. 

În Ardeal, în Maramureş, în ţara Cri- 
surilor şi în Banatul temesan trăiesc mi- 
lioane de Romiîni întocmai ca și noi, cari 
au biserici, şcoli, bănci, ziare şi scrise ro- 
măneşti. Ei ar vrea să poată arăta cit mai 
mult neamul din care fac parte, dar aceasta 
nu li se îngăduie de stăpînirea de acolo, 
care e ungurească. De o bucată de vreme 
supravegherea lor s'a tăcut si mai aspră. 

PAPIER a A e e o n TE ER pa i e CEE SN Der pie 


Studenţilor romini de acolo li sa oprit 
călătoria, recunoscătoare la mormîntul lui 
Stefan-cel-Mare. Ei n'au putut face alta de 
cît să se supuie, fiind-că altfel ar fi ză- 
dărnicit jertfele făcute din grei de părinţii 
lor .säraci şi şi-ar fi stricat rostul vieţii, 
find goniţi din şcohle unde studia. O 
slujbă bisericească pentru Stefan era un 
lucru cu neputinţă, căci ea ar fi fost oprită 
îndată cu puterea: un scriitor ungur, Be- 
nedict lancsé, scrisese un articol de ziar 
în care credea — sau se- făcea a crede— că 
noi de aicea pomenim pe Ştefan fiindcă 
a bătut pe Matiaş regele Ungariei la Baia 
(pe cînd noi nu uităm că tatăl lui Matiaş 
"era drept Romin şi că după lupta de la 
Baia, pînă la moartea lui Matias, nu sa 
mai turburat pacea şi prietenia între aceşti 
doi oameni mari ai vremii lor cari au fost 
Craiul unguresc si Domnul romîn al Mol- 
doveï). Un învăţător din Bistriţa Ardelea- 
nului, T. Bogdan, care a strins la un loc 
povestiri ale poporului din părțile lui despre . 
Stefan-Vodä luptătorul şi întemeietorul de - 
biserici, dincoace. şi dincolo de munţi, a 
fost arestat de jandarmi şi s'au căutat căr- 


- 

tile lui, care nu cuprindeaü nici-un cuvînt 
de vrajbă, nici-un îndemn de răscoală, 
pentru a le nimici. Cartea despre Stefan- 
cel-Mare pe care a scris-o cel ce poves- 
teste aici, a fost oprită de a intra în Un- 
garia, cu toate că întriînsa nu e nici-un 
cuvînt de ură împotriva altor neamuri, ci 
numai icoana liniştită a vieţii aceluia care, 
apärind Moldova lui şi Dunărea romănească, 
a stat pavăză înnaintea Ungariei, primind 
lovituri ce ar fi atins-o altfel pe dinsa, şi 
dînd răgaz regelui Matiaş să poarte alte 
războaie, care l-au acoperit de strălucire. 
Această pagină va fi cetită poate şi de 
vre-un Ungur, măcar pentru ca să se facă 
oprită şi cărticica ce o cuprinde si, îndrep- 
tîndu-mă către el, ca un om cinstit către 
alt om cinstit, îi mărturisesc că onoarea 
Ungariei, onoare la care cu dreptate Ungurii 
tin mai mult decit la orişice, cerea neapărat 
ca pe mormîntul acelui ce a fost numit de 
Papa Sixt al V-lea însuşi «atlet al creştinătăţii 
intregi», ceia ce a recunoscut şi Papă as- 
tăzi într'o telegramă către d. Vladimir Ghica, 
şi Împăratul Francisc-losif al Austriei, care 
e doar şi rege al Ungariei, în telegrama 


94 POMENIREA LUI STEFAN-CEL-MARE 


cätre Mitropolitul Bucovinean Repta, ca pe 
mormintul celui ce a luptat, a biruit, a su- 
ferit si a singerat supt semnul crucii. şi 
pentru păstrarea legii bune a lui Hristos 
pus pe cruce, să se vadă o cunună mul- 
tämitoare, cu colorile Ungariei creştine si 
aliate! 

Pînă la o anumită vreme, Rominul se su- 
pune. Astfel ai noştri din Ungaria au stat 
locului acasă la ei, n'au tras un clopot de 
sat pentru Vodă Stefan si n'ai pomenit 
picăiri numele luptătorului pentru neam. 
Numai ziarele toate si-aù adus bine aminte 
că în lulie 1904 e ziua cînd a intrat în 
mormînt cel mai înțelept si mai mare dintre 
Romîni. Nu s'a scris în nici-o foaie din 
țară cuvinte aşa de mişcătoare în duiosia 
lor liniştită ca. acelea prin care Ardelenii 
ai vestit ziua praznicului dătător de viaţă. 
Prin Tribuna de la Arad, prin Unirea din 
Blaj, prin Gazeta Transilvaniei din Bra- 
şov, prin Telegraful Român din Sibuü, ei 
au pus pe mormintul străbunului fericit cu- 
nuni veşnice din florile roşii ale durerii 
inimilor. În deosebi călduros a fost graiul 
Tribumnei. Mărturisind sus şi tare că «sin- 

tem despărțiți numai cu teara, în cugete, 
şi simtiri una sîntem» şi afirmînd față de 
puterile lumii că «pe sufletele noastre numai 
Dumnezeu este stăpîn», senitorul din Arad 
se îndreaptă astfel către mortul fără de 
moarte din Putna: «Sfintă umbră de la 
Putna, cucernic ne închinăm amintirii tale 
si, cu sufletele otelite în contemplarea glo- 
rioasei tale măriri, ni vom purta sfinta cruce». 
Pănă se va îndeplini chemarea poetului din 
«Doină»: 


Stefane, Măria Ta, 
Tu la Putna nu mai sta... 


În însăşi Budapesta, revista studențească 
Luceafărul a dăruit un număr deosebit, 
strălucit ilustrat cu chipuri, amintirii lui 
Stefan. 

De fapt; Stefan a fost pomenit în Ardeal, 
ca un Domn romin, ca un făcător de bine, 
ca un prilej de mindrie şi ca un iubitor 
de mintuire. Făcliile panahidei ai luminat 
pretutindeni gîndul întunecat de astăzi, sfinta 
mireazmă a recunostintit a plutit în suflete 
si pe buzele tuturora a fluturat rugăciunea 
pentru acei cari şi-au jerfit zilele întru apă- 

rarea neamului ameninţat de peire, — atunci 
ca si acuma. 

Și dintre ţerami din acele văi, plaiuri şi 
munți s'a desfăcut acel «Badea Cirtan», 
supt scoarţa aspră a căruia se zbate ace- 
laşi gind care luminează liniștit şi limpede 
în noi, acel oier «valah» care paşte căr- 
tile și bate alte drumuri decit ale turme- 
lor, şi, luînd în mînă, ca un toiag: de păstor, 
si ca o suliță din rindurile lui Horea şi lui 
Avram lancu, un biet steag sărac, a mers, . 
peste toate piedecile la Putna. Şi la mor- 
mintul lui Stefan sa văzut în Dumineca 
de prăznuire, pe lingă cununa regală a lui 
Carol li, prinosul umil închinat lui de 
«teränimea neamului său din Ungaria». 


FA 
* * 


Întro «gură de raiü» bucovineanä, li- 
pită de un înnalt sir de dealuri, care des- 
parte părțile rädäutene de valea înflori- 
toare a Cimpulungului care duce la Dorna, 
la pasul Bistriţei şi la Carpaţii Ardealului 
si Maramureşului, se vede înnălbind mă- 
năstirea Putna, păzită de brazi deşi ca o 


oaste. Ziduri înnalte o încunjură de toate 
părțile. Un turn mare cu trei rînduri de 
fereşti sprincenate apără la poartă. Biserica 
însăşi, cu coperemîntul pleoştit, din care tis- 
neşte un turn suptire, frumos împodobit, e tă- 
cută, după datina răsăriteană, în chip de cruce. 
“Păreții groşi se mai razimă încă pe miște mari 
proptele de zid, cîte patru de fiecare la- 
ture, iar alta, mai mică, supt fereasta alta- 
rului. Un briii săpat în piatră desparte. în 
două înnălțimea päretilor, can sînt împo- 
dobiti sus şi jos cu ocniţe, ce aveai odi- 
 nioarä ca nişte scuturi mărunte rotunde, 
de smalt verde şi galben. În jurul päreti- 
lor şi uşilor sînt frumoase ciubuce de piatră. 
-- Cum intri în biserică, la dreapta, supt o 
marmură săpată cu vechi slove cirilice şi 
cu flori, se află mormîntul lui Stefan-cel-Mare, 


pulberea de oase ce a rămas din făptura 


lui trupeascä. 
Vineri spre seară, la 3 luhe după ca- 
lendarul vechii, îngusta biserică scintera de 
făclii. Multă lume gătită de sărbătoare as- 
culta cu evlavie slujba morților. Eraü Ger- 
mani, Ruteni si alte neamuri, dar cea mai 
mare parte era unită prin acelaşi gratii ro- 


T 


mänesc. Tînărul profesor Tarnavschi, de la 
Universitatea din Cernăuţi, lăudă în forma 
pe care o obișnuieşte biserica răsăriteană, 
pe fericitul răposat. Fără să atingă frumu- 
seta vechiului panegiric, pe care în ace- 
laşi loc, acum vre-o sută si cincizeci de 
ani, îl ținu călugărul Vartolomei Măzărea- 
nul pentru a înnălța pe ctitorul domnese 
al Putnei si al terii Moldovei întregi, dr. 
Tarnavschi a plăcut tuturora şi pentru gra- 
iul său limpede si frumos. 

O mare mulțime sosise încă de atunci 
la Putna. Erau terani ruteni saă rusnaci, 
cari, aşezaţi în rînduri de-alungul drumului 
înverzit ce duce spre turnul de intrare şi 
care fusese sămănat cu arcuri de frunze şi 
steaguri, își arătau rămle și schilodinile şi 
cereau de pomană. Rutenii de aceiaşi lege 
cu Rominii — ortodoxi sau uniţi, — ei cari 
spun sus si tare că n’aü venit dăunăzi nu- 
mai, ci că au stat în ostile lui Stefan şi au 
apărat ţara supt poruncile lui, ai luat parte 
la serbare mai ales în acest chip de cer- 
şetori, cari amintiaü că este un praznic, dar 
nu puteau arăta prin limba lor străină si 
scîncetele lor, că acest praznic se dă pen- 


tru pomenirea celui mai mare din Domnii 
Romîni. 

Fruntaşii Bucovinei sosise, si se putea 
“vedea alergind în toate părțile harnicul o- 
rinduitor al serbări, baronul Hurmuzaki, 
bätrin vioiü si simpatic, ce purta pe frunte 
“rana primită în duel de la un student ca- 
re-i spusese cuvinte jignitoare şi pe care 
nu le-ar fi meritat de la nimeni. Tineri, 
purtind pe piept cocarda cu chipul lui Ște- 
fan, primiaü lumea poftită. Încăperile. clă- 
dirii cu două rînduri a mănăstirii eraă pline 
„de oaspeţi. Alţii se oplosirä prin casele sa- 
tului; cutare a dormit chiar în căruță. Frun- 
taşi ai vieţii din Romănia se întilniseră aici: 
trei generali, un fost secretariü-general de 
ministerii, — al doilea fiü al lui Ion Bră- 
tianu —, un vice-preşedinte al Senatului, 
cîţiva profesori de Universitate. Delegatiuni 
de studenţi veniseră din lași si Bucureşti ; 
din gresalä, nu li se dăduse de-acasă că- 
lăuza care li era aşa de trebuitoare ca să 
se îndrepte şi ca să nu facă greşeli mai 
neplăcute aici decît; ori-unde aiurea. Iar pe 
drumul prăfos în care se vărsai toate căile 
si cărările Bucovinei, toate potecile mun- 

“ilor si pădurilor, toate cărările din văi, ve- 
mau necontenit, chpă de clipă, ţeranii, că- 
lări, în căruţe, pe jos, cu moşnegii lor, cu 
nevestele lor, cu copi, toţi ca la ziua mare 
a unui sfint, ale cărui moaşte se păstrează x 
în ţară. Ce frumoşi oameni, în chipul si 
îmbrăcămintea cărora nu sa schimbat ni- 
mie de patru sute de ani: pălăria largă, cu 
margeni ca o streașină, ochi negri adinci, 
lhniştiţi, severi, plete revărsate pe umeri, 
gît muschios, piepturi late de viteji, ţinută 
dreaptă, mîndră, mers răbdător şi sigur | 
Nu strigă, nu aleargă în toate părțile, nu. 
beau la taraba deschisă în pripä de Evrei. 
Cei ce se cunosc vorbesc între eï; cei ce 
Sau dusmänit, se împacă. Încunjură bise- 
rica albă, privesc din prag la strălucirea 
luminilor, iar, după ce oamenii cei mari aü. 
mintuit slujba, ei vin unul cite unul, călcînd 
greu cu cismele si umflati în cojoacele cu- 
sute, ei vin unul cîte unul în tăcere de-şi 
lhpesc făcha de mormîntul «Sfintului», care 
în vremile lui a vorbit — asta o ştiu ei!— 
a vorbit si a lucrat romäneste. Nu, aici nu 
mai trebuie alaiü istoric si veșminte făcute 

anume si prefaceri si închipuiri: oamenii 
de atunci sînt aceștia! 


Ziua de Simbătă a fost de o frumusetä 
desävirsitä. Cerul limpede albastru, munții 
de un verde adînc, zările toate deschise 
ochiului, Putna zglobie curgînd ca un rit 
de argint, drumurile albe, netede, biserica, 
mănăstirea calde de sărutarea razelor ve- 
sele. Între ziduri fierbea ca un roiü, trenu- 
rile de dimineață de la Cernăuţi şi de la 
Iţcani revărsat cete nouă, iar drumurile adu- 
ceai necontenit viaţă teräneascä si tot alte 
trenuri încărcate de închinători. 

Acum se face slujba cea mare; princi- 
pele de Hohenlohe, guvernatorul Bucovi- 
nei, e în strană dreaptă; consulul Romăniei, 
Constantin Kogălniceanu, fiul acelui stră- 
lucitor om de Stat si scriitor care a împo- 
dobit prin venirea sa serbarea cealaltă, din 
1871, stă în față. El poartä o uniformă ce 
nu se obisnuieste în Bucovina, uniforma 
sumbră a călărașilor regelui Carol, pe care-l 
înfățișează. Privirile se opresc la mormint 
asupra frumoasei cunune ce poartă aceste 
cuvinte cumpătate: «Lui Stefan-cel-Mare, 


+ 

Domn al Moldovei, Carol rege al Romă- 
niei; 1504-1904». 

Panahida se desfăşură măreață. În frun- 
tea clerului, un bätrin cu fata tînără ȘI pă- 
rul, barba ca zăpada, Mitropolitul Repta, 
al Bucovinei, rosteşte senin frumoasele cu- 
vinte romäneste ale slujbei de pomenire. 

Cuvintarea cea mare o ţine istoricul D. 
Onciul, născut în Bucovina, la Straja, nu 
departe din Putna, si ajuns astăzi profesor 
de istoria Romiînilor la întăia lor Universi-- 
tate, în Bucureşti. Alegerea e foarte bine 
făcută. Înşirarea bogată a faptelor lui Ste- 
fan e îmbrăcată într'o limbă a cărui cum- 
pătare cuminte si limpeziciune desăvirșită 
se potrivesc pentru locul gingas unde vor-. 
beşte cuvintätorul și pentru mulțimea ce 
ascultă. Glasul lui puternice se aude pănă 
foarte ee 

Praznicul a fost mai mult o masă în- 
tr'ales pentru fețele cele mai luminate. S'a 
vorbit frantuzeste şi s'a făcut politică în- 
naltă. EL n'are însemnătate. Teränimea a 
stat de o parte, cu toate că si pentru în- 
grijirea ei s'au luat toate măsurile. 

După amiazi s'a vorbit poporului, care 


* 

a ascultat cu aceiaşi dorință de a înțelege 
şi a şti pe care a arătat-o culegînd cărti- 
cica în limba germană pe care autorul 
acestei povestiri a scos-o, după dorința co- 
mitetului, pentru acest prilej, din «Istoria 
Rominilor» ce tipăreşte, si cumpärind alte 
povestiri, romänesti, despre Stefan. Studenţi, 
profesori, doamne au strîns ici şi colo cîte 
un mănunchiă de ascultători si ai scos la 
iveală faptele lui Ștefan, precum şi, trebuie 
să adăogim, dorinţa lor de a se face cu- 
noscut]. 

Sfirşitul serbării a fost de sigur putin 
orînduit, rece si coplesit de străini. Dar cînd 
căruțele, călăreții, cetele drumetilor ai luat 
drumul către casă, ţeranii romini din Bu- 
covina duceau cu ei acasă un gind noi: 
acela că ei, prin Domnul lor, staü la înce- 
putul tuturor lucrurilor mari, tuturor asezä- 
mintelor trainice din ţară. 


Si în alte părți din Bucovina sai făcut 
serbări. În vechea Suceavă, care ridică as- 
täzi de-asupra clădirilor “nouă, locuinţe de 
Evrei și cîte alte neamuri, turnurile bise- 
ricilor lui Ştefan şi dărimăturile cetăţii lui 

puternice, trebuia să fie mai multă căldură 
decit aiurea. Din zori buciumele sunară 
peste întinderea şesului unde, colo în vale, 
de tot aproape, peste ripa de hotar, e: 
tirgul noii al Burdujenilor, ce se află în 
Regatul Romîmei. Adîncunile cămărilor şi 
ascunzătorilor vuiră iarăşi de sunetul, acum 
zădarnic, al vechilor chemări la luptă. În- 
naintea unei mulțimi care în mare parte : 
nu era de neamul si chiar de legea lui, 
tînărul profesor la gimnasiu Eusebiu Po- 
povici vorbi despre acel ale cărui gînduri se 
întinseseră de aici, tocmai din acest loc, 
peste tot largul ţerii, ca razele binefăcă- 
toare ale soarelui. 


Era Duminecă, a doua zi după serbarea 
din Putna. Oaspete al părintelui D. Dan 
din Straja, ascultam în marea biserică a 
satului slujba plină de cuviință şi evlavie 
a zilei. Asezati în rînduri strînse, terani 
ascultaü şi ei. Predica fu, în ziua aceia, 
despre Stefan. Li se vorbi limpede şi cu 
putere despre vitejia lui, pe de o parte, 
si, pe de alta, despre cucernicia, despre 
. faptele bune ale răposatului, pentru odihna 

- sufletului căruia se făcuse o slujbă osebită. 
Cînd li se mai spuse odată că acel fericit . 
biruitor şi ctitor de läcasuri sfinte a fost 
Romin, ceva păru că trece prin ochii adinci, 
foarte băgători de seamă. Și cu adevărat 
din inimi li ieșiră cuvintele îndătinate de 
«Dumnezeu să-l ierte» cu care răspunseră 
predicatorului. 


Da, «Dumnezeu să-l ierte», dar noi nu-i 
cunoaştem greşeli, ci trebuie să-i cerem 
lui, gresitul numai față cu Dumnezeü, să 
ierte greşelile noastre, marile, multele noa- 
stre greşeli grămădite din veac în veac, - 
greşelile cărturarilor şi fruntașilor, prin care 
aă pătimit mulțimile, acele greşeli care au 
adus îngenuncherea noastră supt multi stă- 
pîni, care ai adus smulgerea singeroasă a 
unor părți aşa de scumpe din moştenirea 
lui, care ai făcut ca lumina să întărzie 
asupra noastră mai mult decît asupra altor 
neamuri. Dacă le vom cunoaşte şi le vom 
îndrepta, atunci peste o sută de ani cel ce 
va fi chemat să păstreze amintirea pome- 
nirii de atunci a lui Ștefan, cetind cu duio- 
şie aceste cuvinte în care se păstrează sim- 
tirea vremilor grele ale dezbinării pämin- 
tului si neînțelegeri dintre oameni, va pune 
în fața lor un mîndru imn de triumf al Ro- 
mînimii unite. lar, dacă vom fi răi şi ne- 


înţelegători şi fără priință unul către altul 
si fără iubire pentru lumina minţii prin care 
-sé dobîndesc toate, —plingerea de apoi va 
fi mai rea decît cea de acum, şi în ziua de 
2 Iulie 2004, cînd se vor împlini cinci sute 
de ani de la săvîrşirea lui Stefan, nu vom 
cuteza a mai sta înnaintea străbunului, 
care-şi va întoarce fața de la noi. 

1. Pregătirile în Romănia . 
“9. Pregătirile peste hotare 

Din alaiul lui Stefan-cel-Mare : două cete de luptători. 


Din alaiul lui Stefan-cel-Mare : Stefan si Vlad "Ţepeş. 

Din alaiul lui Stefan-cel-Mare: o ceată de arcași si steagul, 


Din alaiul lui Ştefan-cel-Mare: o ceată de arcași. 


Din alaiul lui Stefan-cel-Mare: ostaşi pe jos. 


Din alalul lui Stefan-cel-Mate Domnul” şi copiit de casă, 


Din alaiul lui Stefan-cel-Mare : un bätrin boier, 

Din alaiul lui Stefan-cel-Mare : 


arul. 


Stefan şi steg 


Din alaiul lui Stefan-cel-Mare : 


Stefan-cel-Mare : portretul tipărit de Ministeriul de Instrucție. 


Medalii bătute pentru serbare. 


Medalia Ministeriuluj, 

Medalie a serbării de la Borzești. 


Lupta de la Baia, cu Ungurii. 

Lupta da la Lipnie, eu Tatarii. 


‘3 BUEOP9{O OIIINoIaeL 


Tablourile Obedeanu 3. 


Ştefan în genunchi înnainte de lupta de la Podul-Înnalt. 


Lupta de lu Podul-Înnalt. 

“Tablourile Obedeanu 5. 


Lupta de la Şcheia. 


Tablourile Obedeanu 6. 


a Cozmin. 


Lupta de 1 


Lupta de la Lenţeşti, cu Polonii. 


a met Pr 

Inmormîntarea lu, Stefan-cel-Mare, 

Mănăstirea Putna cu turnul de la poartă şi zidul (după restaurare), 


Mănăstirea Putna (restaurată). 


ERATĂ 


La pp. 9 şi 12 a se ceti: «Humor», în loc de: «Voroneţ». 

